BR FUN_@IC: Σκέψεις μετά το Βατερλώ\nΚατά τη διάρκεια της νύχτας, ανεβάσατε πολλά μηνύματα, τα οποία νομίζω ότι θέλουν μια συνολική απάντηση.\nΘα ήθελα να εξηγήσω για ποιο λόγο θεωρώ ως κύριο υπεύθυνο της κατάστασης που έχει δημιουργηθεί τον Γιώργο Κιντή και όχι τον προπονητή ή τον ιδιοκτήτη (οι οποίοι έχουν ευθύνες, αλλά κατά τη γνώμη μου δεν είναι του ίδιου βαθμού – θα προσπαθήσω να το αποδείξω).\nΟ κ. Κιντής παρουσίασε τόσο σε εμάς όσο και στον ιδιοκτήτη της Π.Α.Ε ένα σχέδιο, με το οποίο πίστευε ότι θα μπορούσε η ομάδα να έχει αξιόλογη πορεία και μάλιστα με χαμηλότερο κόστος. Το σχέδιο ήταν σαφέστατα ριψοκίνδυνο. Ως ασπίδα προστασίας προβάλλονταν ο Δανός Γενς Μπάγκσμπο, ο οποίος θα μπορούσε να αναμορφώσει τους παίκτες και την ομάδα, χρησιμοποιώντας εξελιγμένες τεχνικές. Το σχέδιο από μόνο του δεν ήταν κακό, αρκεί να εφαρμόζονταν σωστά και χωρίς δογματισμούς. Το κυριότερο όμως που έπρεπε να γίνει ήταν ότι θα έπρεπε να εφαρμοστεί από το έμψυχο προσωπικό που γνώριζε τον Πανιώνιο και μπορούσε να το φέρει στα μέτρα μας.\nΓιατί λοιπόν φταίει ο Γιώργος Κιντής; Από τον Απρίλιο πήρε στα χέρια του τα κλειδιά του μαγαζιού. Δεν είναι ασυνήθιστο για τον Πανιώνιο, καθώς στα πέντε χρόνια της ιδιοκτησίας του κου Τσακίρη, υπήρξε πρόεδρος μόλις για έξι μήνες. Πάντα κάποιος άλλος διαχειρίζονταν την ομάδα εν λευκώ; Σωστό ή λάθος, έτσι γίνονταν.\nΟ κος Κιντής δεν αρκέστηκε στο ρόλο του προέδρου – μάνατζερ. Έδιωξε από την ομάδα κάθε έμπειρο στέλεχος. Ανθρώπους που κατείχαν σημαντικές θέσεις και την αγαπούσαν. Κυριολεκτικά δεν άφησε πέτρα πάνω σε πέτρα. Τη θέση τους πήραν άνθρωποι χωρίς δεσμούς με την ομάδα (με εξαίρεση τον Φώτη Στρακόσια) που προσέφεραν φθηνότερες υπηρεσίες, αποδεχόμενοι να ελέγχονται πλήρως από τον αόρατο Δανό και τον κο Κιντή. Ο κος Κιντής, αν και δήλωνε ότι δεν ήξερε από ποδόσφαιρο, ανέλαβε τα πάντα. Μέχρι και το σκάουτιγκ. Όσοι δεν εκδιώχθηκαν, περιορίστηκαν σε παθητικό ρόλο. Το Δ.Σ σταμάτησε να συνεδριάζει και κάθε απόφαση λαμβάνονταν από τον κ. Κιντή.\nΓια την ιστορία θα αναφερθώ σε μερικά ονόματα τα οποία αποχώρησαν ή απομακρύνθηκαν από την ομάδα τα τελευταία χρόνια, με αποτέλεσμα να αποδυναμωθούμε σε κάθε επίπεδο.\nΔέδες: ο άνθρωπος που κανένας παίκτης ή προπονητής δεν μπορούσε να παραβλέψει την παρουσία του. Γενικός αρχηγός με την πλήρη έννοια του όρου.\nΑπέγητος: ο άνθρωπος που μπορούσε να συγκρατεί τον ιδιοκτήτη, όταν παρασύρονταν από τον ενθουσιασμό του.\nΠαυλόπουλος: Ο υπεύθυνος σκάουτιγκ και μεταγραφών του Πανιωνίου. Από τη στιγμή που ο Γιάννης περιορίστηκε στις Ακαδημίες, οι μεταγραφές του Πανιωνίου έγιναν μπάτε σκύλοι αλέστε. Ο κατάλογος μπορεί να συμπληρωθεί από τα ονόματα των Κορκίδη, Ζυγούρη, Κουτρούπη κ.α.\nΑπό τη στιγμή που ο κος Κιντής αποδόμησε πλήρως την ομάδα και την άφησε γυμνή από στελέχη, είναι ο κος υπεύθυνος για την κατάσταση που διαμορφώθηκε. Υπάρχουν και στοιχεία που πρέπει να διερευνηθούν. Κατά τη γνώμη μου το βασικότερο είναι να αποκαλυφθεί το όνομα εκείνου που μας προμήθευσε τόσους και μάλιστα ακατάλληλους παίκτες. Αυτό θα μας οδηγήσει σε νέα χρήσιμα συμπεράσματα. Έχω κάποιες ενδείξεις, όχι όμως τέτοιες που να με οδηγούν στο να πάρω το ρίσκο της δημοσιοποίησής τους.\nΗ στάση του κου Κιντή αποσυντόνησε την ομάδα και σε αγωνιστικό επίπεδο. Οι παίκτες ήταν οι πρώτοι που εισέπραξαν το αρνητικό κλίμα. Ήταν αυτοί που κατάλαβαν πρώτοι ότι τους περιμένει μια πάρα πολύ σκληρή χρονιά. Πολλοί θέλησαν να φύγουν. Αυτό δεν μπορούσε να γίνει για διάφορους λόγους. Άρα έπρεπε να παραμείνουν στην ομάδα με μηδενική ψυχολογία. Το κουπί θα το τράβαγαν για άλλη μία φορά οι: Λάτκα, Μανιάτης, Κούμο και Ριέρα. Αυτό οδήγησε σε γκρίνιες, μουρμούρες και παρεούλες. Τέλος στην αγωνιστική πειθαρχία.\nΣτο σημείο αυτό μπαίνει και ο κος Στόρε. Ο, τι και να λέει ο κος Κιντής, ο κος Στόρε δεν αποτέλεσε επιλογή του. Το όνομά του έπαιξε για τον Πανιώνιο, πολύ πριν ο κος Κιντής αναλάβει την ομάδα. Τον Γενάρη που συζητήθηκε το όνομά του, υπεύθυνος για τις μεταγραφές του Πανιωνίου ήταν ο κος Παυλόπουλος. Είναι προφανές ότι τον έφερε εκείνος. Πως λοιπόν μπορεί να νοιώθει ο Δανός, όταν έχασε το μοναδικό αξιόπιστο σύμμαχό του στο Δ.Σ και τον άνθρωπο με τον οποίο θα συνεργάζονταν για τις μεταγραφές;Ο Στόρε δεν είχε την παραμικρή στήριξη. Άλλο σχέδιο του παρουσίασαν και άλλο τον κάλεσαν να εφαρμόσει. Γιατί δεν έφυγε; Γιατί δεν κατήγγειλε; Ο Σουηδός είναι πείσμων και μαχητής. Καταλάβαινε ότι δεν είναι προπονητής σε ομάδα, αλλά τσατσά σε μπουρδέλο. Η παραίτηση θα τον δικαίωνε ηθικά στα μάτια όλων μας αλλά θα έριχνε την ομάδα σε ακόμη μεγαλύτερο τέλμα. Έμεινε, πάλεψε και φορτώθηκε ευθύνες που δεν του αναλογούν. Γι’ αυτό καλό είναι να τον αφήσουμε για λίγο έξω από την ιστορία, γιατί έδειξε άντερα που άλλοι δεν θα μπορούσαν.\nΠοιος ο ρόλος του κου Τσακίρη σε όλο αυτό; Παρά τις φωνές όλων όσων τον εκτιμούν από την πρώτη στιγμή, στήριξε ένα απίστευτα ριψοκίνδυνο σχέδιο. Δεν είναι η πρώτη φορά που δεν έχει ακούσει τη φωνή της λογικής αλλά ακολούθησε την παλαβή άποψη κάποιου στον οποίο είχε εκτίμησε. Έτσι απομάκρυνε τον Λίνεν, έτσι έκανε θεό τον Χούτο, έτσι άρχισε να μοιράζει εκατομμύρια για την υπέρβαση, έτσι μοίραζε και φέτος χρήματα για το σχέδιο Λυών. Γιατί όσο και να φαίνεται περίεργο, χρήματα έχει δώσει και μάλιστα πολλά. Πολλοί παίκτες ήρθαν με τίποτα, άλλοι όμως κοστίζουν πολύ, όπως κοστίζει ο κος Κιντής, ο κος Μπάγκσμπο, τα ταξίδια τους, η διαμονή τους στα ακριβότερα ξενοδοχεία, τα τηλεφωνήματά τους και τα εξελιγμένα συστήματα. Είναι χαζός ο Τσακίρης; Όχι. Αλλά είναι γνωστό ότι ο κάθε άνθρωπος έχει το πάθος του, το κουμπί του. Το πάθος του Τσακίρη είναι ο Πανιώνιος. Είναι δύσκολο να τον πείσεις για το αυτονόητο και το νοικοκυρεμένο, σχετικά εύκολα όμως μπορείς να του πουλήσεις το παράδοξο, αν του παρουσιάσεις ότι το σχέδιο αυτό μπορεί να απογειώσει την ομάδα.\nΟι ευθύνες του είναι σε υψηλότερο επίπεδο. Δική του επιλογή ήταν η μη στήριξη Πιλάβιου, δική του ευθύνη η καταστροφή των σχέσεων με κάθε ομάδα της κατηγορίας, δική του ευθύνη ο πόλεμος με τη διαιτησία και τελευταίο επίτευγμα η ιστορία με την προεδρία της Λίγκας. Με λίγα λόγια, είμαστε που είμαστε χάλια, πλέον μας κυνηγάει το σύμπαν.Είναι γεγονός ότι ο κος Τσακίρης διανύει ένα πολύ δύσκολο διάστημα. Κατάφερε όμως το απίστευτο. Ενώ κυριολεκτικά λατρεύονταν από τους φιλάθλους και ήταν αξιοσέβαστος ανάμεσα στους υπόλοιπους προέδρους, κατάφερε να τον παρουσιάζει ο ένας και ο άλλος ως γραφικό και αφελή.\nΠροσωπικά πιστεύω ότι έστω και εν θερμώ ο κος Κιντής πρέπει να απομακρυνθεί. Εδώ και τώρα. Θα έσωνε την αξιοπρέπειά του αν μας απάλλασσε από την παρουσία του. Για να μη χρειαστεί να του πληρώνουμε και αποζημιώσεις. Αν κανείς δεν αναλάβει τέτοια πρωτοβουλία, ο κόσμος θα είναι απόλυτα δικαιολογημένος να εκφράζει την έλλειψη εμπιστοσύνης στο πρόσωπο του προέδρου...Και όταν αυτό συμβαίνει είναι τραυματική εμπειρία.\nΠρέπει στην ομάδα να επιστρέψουν όλα τα έμπειρα στελέχη. Αν είναι δυνατόν και σήμερα το πρωί. Πρέπει να ξεκαθαρίσει το ρόστερ και να προπονούνται με την πρώτη ομάδα αυτοί που πραγματικά είναι ικανοί να αποδώσουν άμεσα. Πρέπει επίσης να αναβαθμιστούν οι Έλληνες παίκτες. Αν είναι να πέσουμε, να πέσουμε με Έλληνες και όχι με απίθανους Αφρικανούς.\nΜια που η ομάδα πέρασε την κόκκινη γραμμή είναι ανάγκη να συμβούν δύο πράγματα. Να πάρει το τιμόνι ο κος Τσακίρης και να παρουσιάσει ο κος Στόρε την ομάδα που εκείνος θεωρεί ότι είναι η κατάλληλη, χωρίς έξωθεν παρεμβάσεις. Να μας δώσει δείγμα της δουλειάς του. Πρέπει από τώρα να εντοπίσουμε τους μεταγραφικούς στόχους μας για τον Γενάρη και αν είναι δυνατόν να τους κλείσουμε, με κάθε τίμημα. Από εδώ και τώρα δεν υπάρχουν δικαιολογίες για κανέναν.\nΑναρτήθηκε από br fun_atic στις 10:11 π.μ.\nΑν εξαιρέσει κανείς τον αφρικάνο αριστερό μπακ που είναι μετριότατος όλοι οι άλλοι παίκτες που ήρθαν κάτι έχουν δείξει. Ίδιαίτερα ο Βαζτε και ο Σαλαλί. Πιθανόν και οι άλλοι που δεν έχουμε δει να αξίζουν. Επομένως είναι άδικο στην παρούσα φάση να κατηγορούμε τους παίκτες. Ακόμα και η αδιαφορία τους και ο συμβιβασμός με την ήττα είναι δικαιολογημένος υπό τις συνθήκες που δουλεύουν.\nΌμως όλοι μαζί φέτος με τον απίστευτο συνωστισμό σε ορισμένες θεσεις την ανυπαρξία παικτων σε κάποιες άλλες είναι αδύνατο να αποδώσουν όταν επιπλεόν δεν έχουν δυνατότητα συννενόησης. Έτσι όπως είναι φτιαγμένη η ομάδα είναι αδύνατο να φτιαχτεί σύνολο και να υπάρξει πνεύμα μαχητικότητας.\nΑναμφίβολα κάποιοι παίκτες που αξίζουν πρέπει να αδικηθούν. Το καλύτερο είναι τον Δεκέμβρη να δοθούν δανεικοί διότι με την βαθμολογική συγκομιδή στο τέλος του γύρου δεν θα υπάρχουν περιθώρια για ρίσκα και δοκιμές.\nΑμφισβητώ ότι φέτος ο ιδιοκτήτης βάζει το χέρι στην τσέπη. Αντίθετα νομίζω ότι η ομάδα αποκλειστικά από τη φετινή σαιζόν θα έχει πλεόνασμα.\nΕπίσης κάποια στιγμη θα πρεπει να αντιμετωπίζουμε τον ιδιοκτήτη ως ενήλικα ώριμο και έξυπνο άνθρωπο ΠΟΥ ΑΝΑΜΦΙΒΟΛΑ ΕΙΝΑΙ, και όχι σαν ανήλικο που το επηρεάζουν διάφοροι.\nΤο πως χειρίζεται την ΠΑΕ τις τρεις τελευταιες σαιζόν δείχνει ότι ο Πανιώνιος δεν είναι το πάθος του αλλά το παιχνίδι του. Ακριβό παιχνίδι αλλα παιχνίδι. Φυσικά δεν είμαι στο μυαλό του και την ψυχή του αλλά όταν από τον πρόεδρο - παίκτη Χούτο καταλήγουμε στον πρόεδρο σκάουτερ Κιντή η μόνη εξήγηση που μπορώ να δώσω για την διαχείριση τοπυ ιδιοκτήτη είναι η παραπάνω.\nΜακάρι να κάνω λάθος και είμαι διατεθειμένος σε αυτή τη περίπτωση να του διαβάσω δυνατά όλα τα βιβλία Χάρι Πότερ που έχουν κυκλοφορήσει.\n17 Οκτωβρίου 2010 - 11:01 π.μ.\nΣυμφωνώ απόλυτα με το μεγαλύτερο μέρος του κειμένου.Διαφωνώ μόνο ως προς τις ευθύνες του Στόρε.Κι αυτό ύστερα από το διάβασμα των τελευταίων δηλώσεων του που αφορούσαν στο μέλλον του στον Πανιώνιο.\nΑν μεν δέχεται όντως παρεμβάσεις στην ομάδα,θα περίμενα χθες κάποιες άλλες δηλώσεις που θα συνοδεύονταν με την παραίτησή του.\nΑν το πρόσωπο που εμφανίζει η ομάδα είναι αποκλειστικά από δικές του επιλογές,τότε λυπάμαι αλλά είναι ακατάλληλος.\nΣε κάθε περίπτωση,οι δηλώσεις του μου δείχνουν υπάλληλο που περιμένει να απολυθεί για να πάρει την αποζημίωση...\n17 Οκτωβρίου 2010 - 11:07 π.μ.\nδεν έχω διαβάσει τις δηλώσεις του. Θα τις βρω και θα τις διαβάσω.Αυτό που λέω είναι ότι εάν και εφόσον ο Στόρε έκανε υπομονή σε κάποια πράγματα, έχει την υποχρέωση εδώ και τώρα να πατήσει πόδι. Αν δεν το κάνει, τότε πράγματι είναι ακατάλληλος.\n17 Οκτωβρίου 2010 - 11:38 π.μ.\nΠαντως το εργο ''να φυγουν ολοι και ο τελευταιος να κλεισει την πορτα''ξερουμε που οδηγει..\nΓνωμη μου ειναι οτι ο Σταρε πρεπει να μεινει,αυτοι που μπορουν να βοηθησουν τον Τσακιρη και την ομαδα και ολοι μας να ειμαστε οσο θετικοι γινεται.\nΑ,και φυσικα για να μην ξεχνιωμαστε,αντε γ ρε κιντι\n17 Οκτωβρίου 2010 - 12:05 μ.μ.\n"Μέχρι τον Δεκέμβριο θα βρίζετε εμένα. Αναλαμβάνω την πλήρη ευθύνη. Να μη βρίσετε τους παίκτες ή τον πρόεδρο αλλά εμένα".\nΗ 3 άρχισε να του τα ψέλνει στο 80 και στο 85 αποχώρησε...Λες να έφτασε ο Δεκέμβρης;;;\nΠάντως πολύ cool τους είδα τους Πάνθηρες.Άντεξαν μέχρι το 80 και η αντίδραση δεν ήταν σε ένταση αυτή που φανταζόμουν. Από μία πλευρά βέβαια, πάλι καλά, γιατί αν συνέβαιναν πιο χοντρά πράγματα θα γινόμασταν ακόμη περισσότερο ρεζίλι στο πανελλήνιο.\nΒέβαια, από εδώ και πέρα δεν είμαι σίγουρος, αν θα είναι εύκολο για τον κ. Κιντή να παρακολουθεί τα παιχνίδια της ομάδας στη Ν.Σμύρνη. Αν βέβαια εξακολουθεί να θέλει να παριστάνει τον πρόεδρο.\nΝα μη βρίσετε τους παίκτες ή τον πρόεδρο αλλά εμένα".\nμα ειναι προφανες.λεει οτι μπορουμε να βριζουμε τον ανθρωπο Κιντη αλλα οχι τον προεδρο κιντι.\nπαλι μας την εφερε ο μπαγασακος\n17 Οκτωβρίου 2010 - 12:29 μ.μ.\nΑγαπητε μου BR συμφωνω σ' ολα εκτός από τον Στόρε. Μέχρι πριν το χθεσινό ματς συμφωνουσα ότι ο Στόρε κάτι εχει. Δεν τρελλαινε αλλά έλεγα ας τον δοκιμασουμε.\nΣτο ματς του Σαββατου ο Στόρε εδειξε ότι ειναι ένας προπονητης χωρίς προσωπικότητα. Είμαι πλέον 100% σίγουρος ότι παίρνει χαρτάκι. Ναι χαρτάκι. Δεν εξηγείται αλλιώς ότι άφησε 94 λεπτα τον ανεκδιηγητο και προκλητικό Βαζ Τε, ο οποίο θεωρεί ότι με 2-3 "μπούκες" έχει δικαιολογήσει τη παρουσία του στην 11αδα. Οι φωνες του Μανιάτη ακούστηκαν μεχρι τη πλατεία. Εβαλε τον Πούπο. Για γέλια. Τον Φουκουάγιο. O Βαρό...\nΜετά η ομάδα δεν είχε πλάνο, σχέδιο. Σκορποχώρι. Και σ' αυτό ευθύνεται ο Στόρε.\n17 Οκτωβρίου 2010 - 12:41 μ.μ.\nνομίζεις ότι αυτή η ομάδα έχει την πολυτέλεια να αλλάξει ταυτόχρονα πρόεδρο, στελέχη και προπονητή;\nΑν ναι τότε θα μπορούσα να δεχθώ μόνο έναν στον πάγκο. Έβαλντ Λίνεν.\nΜόνο αυτή κίνηση μπορεί να συσπειρώσει τον κόσμο και να δώσει ελπίδα. Ποιός έχει τα κότσια να την κάνει;\n17 Οκτωβρίου 2010 - 12:47 μ.μ.\no kintis xaxaxa!\nεχεις λάθος εντύπώση για Λίνεν. Δεν είναι πλέον ενωτικό στοιχείο.\nΟ Στόρε δείχνει προπονητης χωρίς προσωπίκότητα. Δυστυχως. Μακάρι να ήταν διαφορετικά.\nΝαι πιστεύω ότι πρέπει να αλλαξουν όλα. Πρόεδρος, προπονητής και παίκτες. Σήμερα. Ακόμα και αν κοστίσει με υποβιβασμό. Ας πέσουμε με προπονητή τον Μανίκα (που λεει ο λόγος) και παίκτες το Σάμαρη, το Κοντοέ, τον Ανασταστόπουλο και τον Κοντοχρηστο. Το προτιμώ.\nΕδω που εχουμε φτάσςει χρειάζονται ριζοσπαστικές αποφάσεις. Και πολύ φοβαμαι ότι ο Στόρε όπως έκανε ότι του ελεγε ο Κιντής και ο Μπάνγκσμπο έτσι θα κάνει και με το νέο πρόεδρο... Μάλλον δεν μπορεί το παιδί...\n17 Οκτωβρίου 2010 - 1:01 μ.μ.\nο Θεος να σε φωτισει. Να μην δουμε την Πανιωναρα μας να ταλανιζεται αλλο στην επετειο των 120 χρονων της. Πολυ αδικο, ρε γαμωτο !!! Και ειναι στο χερι σου 100%.\nΕγινε τελικα η συναντηση Τσακ με παραγοντες και παλαιμαχους του Πανιωνιου που ειχε κανονιστει για σημερα ??? Τι ακους ???\n17 Οκτωβρίου 2010 - 1:05 μ.μ.\nΠαίδες, μακάρι ο Jim να παραιτηθεί αλλά φοβάμαι ότι θα κάτσει πάνω στην αποζημίωση μέχρι να τον βαρεθεί ο Τσακ. Έμαθα ότι έφυγε οργισμένος απο το γήπεδο και όχι με το κεφάλι κάτω. Αυτό κάτι λέει, οτι δεν έχει καταλάβει τίποτα απο αυτά που συμβαίνουν, εμμένει σε ένα αδιέξοδο και περιμένει τη Θεία παρέμβαση. Επαναλαμβάνω αυτό που έγραψε ο ΑΜΑΝ, σκάσαμε στα βράχια και ο καπετάνιος τον παίζει στη καμπίνα.\nΜπορεί ο γενικός κανόνας να λέει ότι δεν παίρνουμε αποφάσεις εν θερμώ αλλά η στιγμή απαιτεί γρήγορες αποφάσεις. Δεν υπάρχει ούτε δευτερόλεπτο διαθέσιμο για σκέψεις. Σήμερα κιόλας πρέπει να απομακρυνθεί ο απαράδεκτος Jim.\nΠρέπει να βρεί ένα πρόεδρο να ενώσει , να βάλει ένα γενικό αρχηγό που θα είναι κέρβερος. Όσο για το Μιχαλάκη όσο και να τον εκτιμώ δεν πιστεύω ότι η σχέση μπορεί να ισιώσει.\n17 Οκτωβρίου 2010 - 1:23 μ.μ.\nκαι να μην ξεχνάμε: όλα αυτά χρειάζονται χρήματα.\nΘέλεις νέο προπονητή; χρειάζεσαι χρήματα, ίσως και αποζημίωση του Στόρε.\nΘέλεις καινούργια διοίκηση; Χρήματα και αποζημίωση Κιντή.\nΘέλεις αλλαγές; Χρειάζεσαι χρήματα για λύσεις συμβολαίων και αγορά νέων παικτών. Και όλα αυτά με έσοδα μηδέν...\nΠριν λοιπόν αρχίσουμε να λέμε τι χρειάζεται, μάλλον πρέπει να μάθουμε αν ο Τσακ είναι διατεθειμένος να πληρώσει...\n17 Οκτωβρίου 2010 - 1:38 μ.μ.\nκαι αυτά με τους επιχειρηματίες τα φοβάμαι. Ποιός θα ασχοληθεί με τον Πανιώνιο αυτή τη στιγμή δίνοντας χρήματα, αν δεν έχει στο μυαλό του περίεργες σκέψεις;\n17 Οκτωβρίου 2010 - 1:42 μ.μ.\nφανηκε οτι στα τελευταια κρισιμα λεπτα προπονητης ηταν ο Μανιατης.Ο Στορε ειχε ηδη φυγει.Ο Κιντης ας ειναι ο πρωτος γιατι αυτος χαλει την χημεια μεταξυ ομαδας και οπαδων.Ο στορε θελει χρονο γιατι ειναι μικρος ακομα και απειρος.Δεν ξερω αν εχουμε την πολυτελεια να του την δωσουμε.Αυτο που λεει ο Μακης οτι παιρνει χαρτακι ειναι ολοφανερο.\nΚαποιοι εχουν ειδικες συμφωνιες χρονου συμμετοχης.\nΑκομα και η επιμονη του στον Μπαλαμπαν,ακομα και του μανιατη στα χαφ.\nΤο θετικο ειναι οτι ειδα τον τσακιρη αποφασισμενο να δωσει λυσεις και να μην αφησει τα θεματα να κατρακυλάνε ετσι.\nΑυτος ειναι ο προεδρος μας,σε αυτον πιστεψαμε,και μονο σε αυτον δινουμε πιστωση χρονου για να διορθωσει τα λαθη.\nΠολλες φορες αν δεν την παθεις δεν μπορεις να πιστεψεις οτι θα συμβουν αυτα.\n17 Οκτωβρίου 2010 - 2:13 μ.μ.\nΧθες, παρολο που θεωρω οτι το παλεψε στις αλλαγες(ισως Χικα αντι Φανουρη), κατι μου τσακισε με τον Στορε.\nΔεν μου δειχνει να μπορει να το παει το παπορι, και δυστυχως η πιστωση χρονου μας τελειωσε. Λυπαμαι, γιατι μου ειναι συμπαθης αλλα οταν -ενω καιγεσαι- δεν κανεις ουτε βαθμο με τον Εργοτελη και η ομαδα παρουσιαζει τετοια χαλια,ε τοτε φταις και εσυ.\nΗ αποψη μου ειναι οτι φταιει πιο λιγο απο ολους, αλλα δεν νομιζω οτι εχει σημασια εδω που φτασαμε.\nΜε τον Οτσαλαν παντως υπηρχαν ματς που πηγαμε παρα πολυ καλα, και η αποπομπη του ηταν ο 1ος και σοβαροτερος λογος που με εκανε να κοιταω το Κιντη με μισο ματι.\nΝομιζω οτι ο Κωνσταντινος μπορει να βγαλει την ομαδα απο το αδιεξοδο, αλλα θα χρειαστει πολυ χρημα και πολυ χρονο.\nΤα περι Λινεν, τα θεωρω πισωγυρισματα, αν ειναι δυνατον να πιστεψω οτι ειναι ο μονος προπονητης που κανει στον Πανιωνιο. Σε μεσσιες και μαγικα ραβδια δεν πιστευω.\n17 Οκτωβρίου 2010 - 2:59 μ.μ.\nΤο θέμα όμως είναι ότι η ομάδα χρειάζεται δραστικές αλλαγές και είναι απίθανο να μας βγουν όλες.εκεί κολλάει ο λινεν.προσωπικά πιστεύω ότι μπορεί να αλλάξει η διοίκηση,αλλα είναι πολύ επικίνδυνο να αλλάξει ταυτόχρονα και ο προπονητής.εξαίρεση προπονητής με τον οποίο γνωριζόμαστε καλά και μπορεί να ενώσει τον κόσμο\n17 Οκτωβρίου 2010 - 3:21 μ.μ.\nΦίλε br fun_atic χωρίς να σε γνωρίζω, σε εκτιμώ από τα γραφόμενά σου, όμως θα μου επιτρέψεις να σου πω πως φάσκεις και αντιφάσκεις όταν στο βασικό κείμενό σου λες ότι o Στόρε ουσιαστικά δεν φταίει για την οικοδόμηση της ομάδας και σε σχόλιό σου λες ότι "Αυτό που λέω είναι ότι εάν και εφόσον ο Στόρε έκανε υπομονή σε κάποια πράγματα, έχει την υποχρέωση εδώ και τώρα να πατήσει πόδι. Αν δεν το κάνει, τότε πράγματι είναι ακατάλληλος.".\nΗ άποψή μου είναι ότι όταν έπρεπε να πατήσει πόδι (το καλοκαίρι που γνώρισε πρόσωπα και πράγματα και θα είχε το κόσμο με το μέρος του, μιας και όλοι τα λέγαμε από τότε ότι το πείραμα θα αποτύχει) δεν το έκανε και πάει την ομάδα άπατη. Τώρα γιατί να το κάνει αφού δεν έχει τη στήριξη κανενός (παιχτών, φιλάθλων και πιστεύω και διοίκησης ασχέτως με τι λένε).\nΕιλικρινά δεν μπορώ να τον κρίνω σαν προπονητή γιατί προπονεί μια ομάδα που δεν είναι δικιά του, αλλά η προσωπικότητά του είναι ανύπαρκτη.\nΛευτέρης - Γιάννενα.\n17 Οκτωβρίου 2010 - 5:27 μ.μ.\nΈβαλντ Λίνεν οεο εο ε, οεο εο ε, οεο εο ε!!!\n17 Οκτωβρίου 2010 - 5:36 μ.μ.\nΑκόμα περιμένω να μάθω τι έφταιξε κι έφυγε ο Λινεν σαν αποτυχημένος...\nΟ Τσακίρης τον παρουσίασε σαν ευθυνόφοβο και πρωταίτιο για ένα μεγάλο ρόστερ.\nΤώρα έχουμε μικρό ρόστερ?\nΟ Λίνεν φταίει γι αυτό?\nΩς προς την ευθυνοφοβία, μετά από τον Φερέρα, τον Κιντή, και όλα όσα έχουμε ζήσει τα τελευταία 2 χρόνια, ο μόνος που δεν αναλαμβάνει τις ευθύνες του, αλλά πάντα κάποιος άλλος φταίει, είναι ο ίδιος ο Τσακίρης.\nΠάντα δημιουργεί αυτόν, που θα ευθύνεται για τις δικές του επιλογές.\nΞέρω, είναι λάθος χρόνος για κριτική... Να δούμε, πότε θα είναι ο κατάλληλος χρόνος!!!\nΑκόμα περιμένω, πέρυσι περίμενα να σωθούμε πρώτα, και στο τέλος θα μαθαίναμε μερικές αλήθειες... Μετά, μάθαμε τα σχέδια του Κιντή, και η κριτική περιορίστηκε στις σαχλαμάρες που μας αράδιασε.\nΠραγματική κριτική, άραγε πότε θα γίνει? Να κλείσουμε μια ημερομηνία, κι εγώ μέχρι τότε δεν θα ξαναμιλήσω, απλώς θα περιμένω.\nΜπορούμε να συμφωνήσουμε μια ημερομηνία? θέλετε τα Χριστούγενα, θέλετε του χρόνου τον Μάιο, όποτε μου πείτε!\n17 Οκτωβρίου 2010 - 6:03 μ.μ.\nφίλε ΔΠΝΤ 2\nΗ απάντησή μου θα είναι κάπως μακροσκελής και θα μου επιτρέψεις, για τον λόγο αυτό να είναι σε δύο μηνύματα.\nΌταν ξεκίνησα το μπλογκ έγραφα με βάση αυτά που διάβαζα. Ουσιαστικά σχολίαζα την είδηση που έφτανε στο φως της δημοσιότητας. Είχα μεγάλο άγχος για την ακρίβεια του σχολιασμού μου για τον απλούστατο λόγο ότι δεν ήξερα πρόσωπα και πράγματα. Ότι γνώριζα ήταν από φήμες Σύμφωνα με τις φήμες αυτές, κάποιοι είναι οι καλοί της υποθέσεως και κάποιοι τα καθάρματα.\nΚάποια στιγμή, αποφάσισα ότι είναι άδικο να κριτικάρω ανθρώπους και καταστάσεις που δεν γνώριζα και θέλησα να αποκτήσω ιδία αντίληψη. Αυτό το ακολούθησαν και κάποιοι άλλοι φίλοι που διατηρούν μπλογκ, ενώ κάποιοι άλλοι όχι. Δεν λέω ότι έκανα καλύτερα από άλους, απλά θέλω να σου πω ότι από εκείνη την περίοδο υπήρξε μιά σημαντική διαφοροποίηση των Πανιώνιων μπλογκ. Σαφέστατα και υποστηρίζω την επιλογή μου. Χάρη στο άνοιγμα αυτό τόσο εγώ, όσο και οι υπόλοιποι φίλοι που τιμούν το μπλογκ μου είχαμε τη δυνατότητα να γνωρίσουμε τους πάντες και πλέον έχουμε προσωπική αντίληψη. Πλέον, έχοντας προσωπική αντίληψη έχω δημιουργήσει σχέσεις εκτίμησης με πολλούς ανθρώπους και θεωρώ ότι έχω και πολύ καλή πληροφόρηση, την οποία φροντίζω να φιλτράρω και χρησιμοποιώ εφόσον δένει με τη δική μου θεώρηση των πραγμάτων.\n17 Οκτωβρίου 2010 - 6:47 μ.μ.\nΣτα πλαίσια αυτά γνώρισα τον Στόρε. Για τον άνθρωπο αυτό έχω προσωπική άποψη. Αυτό σημαίνει ότι δεν μένω στο αυτονόητο: σε ποια θέση είναι η ομάδα; ποιος είναι ο πρόεδρος; ποιος είναι ο προπονητής; Φταίνε οι δύο. Νομίζω ότι το πάω λίγο πιο βαθιά.\nΟ Στόρε δεν ήρθε στην Ελλάδα ως προπονητάκος, αλλά ως πρωταθλητής. Της Σουηδίας; Ναι της Σουηδίας. Είναι κολλημένος με τη δουλειά του (φανατικός θα έλεγα), είναι εργασιομανής και τρομερά πεισματάρης. Είχε συμφωνήσει για κάποια πράγματα τα οποία δεν έγιναν. Όσο περνούσε ο καιρός, τόσο τα πράγματα δυσκόλευαν.Η εύκολη λύση ήταν να καταγγείλει τους πάντες και να φύγει. Δεν το έκανε, πιστεύω γιατί δεν ήθελε να παρατήσει την ομάδα. Αυτός είναι ο χαρακτήρας του. Αυτό είναι αξιέπαινο κατά τη γνώμη μου. Όχι κατακριτέο. Επαναλαμβάνω ότι δεν είχε ουσιαστικό σύμμαχο στην ομάδα. Ήταν εκτεθειμένος από παντού και απέναντί του είχε τον μονοκράτορα Κιντή. Η αλήθεια είναι ότι ανέχθηκε κάποιες καταστάσεις. Σημαντικότερες ότι ανέχθηκε την ιστορία με τους Αφρικανούς, πιστεύοντας και ο ίδιος ότι ίσως μπορούσε να ανακαλύψει κάποιον καλό, ανέχθηκε την ιστορία με τον Βαζ Τε και την απροθυμία αγοράς σέντερ φορ. Ανέχθηκε να μην φέρει δικούς του ανθρώπους, πιστεύοντας ότι ήρθε σε οργανωμένο σύλλογο (βλέπε Μπάγκσμπο) και περιμένει ακόμη τους παίκτες που πρότεινε.Οι πληροφορίες μου λένε ότι και ο Τσέζαρεκ και ο Καρντόσο του έκαναν. Ζητούσε επίμονα σέντερ φορ και κανείς δεν του έφερε.\nΘεωρώ ότι η θέση μου ήταν ξεκάθαρη. Κε Στόρε, το πάλεψες, υπέμεινες, ενδεχομένως συμβιβάστηκες με κάποιες καταστάσεις, τώρα απλά δείξε μας ποιος είσαι και τι μπορείς να κάνεις. Ουσιαστικά δήλωσα ότι τον κατανοώ, τον εμπιστεύομαι, αλλά έχει την υποχρέωση να πιάσει τον ταύρο από τα κέρατα και να μας αποδείξει ότι τα όσα δηλώνει για τον εαυτό του είναι αληθινά.\n17 Οκτωβρίου 2010 - 6:59 μ.μ.\nξέχασα να γράψω ένα σημαντικό στοιχείο. Ανεξάρτητα από το αν συμβιβάστηκε με αρκετές καταστάσεις, το αποτέλεσμα που παρουσίασε ήταν απόλυτα αξιοπρεπές, συνυπολογίζοντας πάντα τις τρομακτικές πιέσεις και τις ελλείψεις.\n17 Οκτωβρίου 2010 - 7:08 μ.μ.\nΕγώ ξέρεις τι έχω καταλάβει?\nΠως η πληροφόρηση που έχουμε, είναι 1000% ελεγχόμενη και κατευθυνόμενη.\nΌποτε θέλουν, μπορούν να ισχυριστούν ότι ο χι παίκτης είναι σακάτης, ο ψι παίκτης είναι αλήτης, ενώ ο ζήτα προπονητής έστηνε παιχνίδια!!!\nΠως μπορούμε να μάθουμε ποτέ την αλήθεια?\nΓια μένα, η μόνη αλήθεια, είναι η εικόνα της ομάδας στο γήπεδο, αλλά ακόμα κι εκεί, δεν ξέρουμε εάν κάποια αποτελέσματα αγοράστηκαν, συμφωνήθηκαν ή ανταλλάχθηκαν κλπ.\nΟύτε καν εάν αυτό που βλέπουμε από κάποιον παίκτη, είναι αυτό που ο παίκτης μπορεί να δώσει, αφού σε λάθος θέση ή με λάθος εντολές, μπορεί να εκτίθεται κάποιος, ενώ κάποιος άλλος να αναδεικνύεται...\n17 Οκτωβρίου 2010 - 7:10 μ.μ.\nΜπορεί αυτό να συμβεί, αν αρχίζουμε να ανεβάζουμε ό,τι μαθαίνουμε, χωρίς να το διασταυρώνουμε και χωρίς να το περνάμε από την οπτική και τη λογική μας.\nΑν ανέβαζα κάθε τι που μάθαινα, θα είχα θεωρηθεί ο μεγαλύτερος Πανιώνιος τερατολόγος.\nΚαι πάλι υπάρχουν μεγάλα περιθώρια λάθους, γιατί κανείς μας δεν είναι μέλος του Δ.Σ. Πάντως είμαστε σίγουροι ότι δεν βαράμε στα τυφλά. Άλλο λάθος εκτίμηση και άλλο τυφλή κριτική και παγιωμένες θέσεις από το πουθενά.\n17 Οκτωβρίου 2010 - 7:20 μ.μ.\nBR αυτό που περιγράφεις δεν δείχνει ένα προπονητή με υψηλούς στόχους για την καριέρα του αλλά έναν άνθρωπο που δεν θέλει να χάσει το συμβόλαιο του (σεβαστό αλλά δεν θα τον θαυμάσουμε για αυτό). Αν αύριο απολυθεί ότι και να βγει να πει δεν θα έχει καμμία σημασία και θα πρέπει να αναρωτηθεί ποιος θα τον πάρει στην ομάδα του. Απλά θα είναι ένας αποτυχημένος που θα του έχουν φορτώσει τις βλακείες του Κιντή.\nΑντίθετα αν τώρα διαχωρίσει τη θέση του και δηλώσει αδυναμία να διαχειριστεί αυτόν τον αχταρμά παικτών και να συνεργαστεί με αυτή την διοίκηση που αποτελείται από ποδοσφαιρικούς τυχοδιώκτες, αύριο μπορεί να βρει και κάποιο καλό συμβόλαιο. Χώρια που θα τον εκτιμούσαν και οι οπαδοί του Πανιωνίου και θα τον στήριζαν.\n17 Οκτωβρίου 2010 - 7:24 μ.μ.\nΑυτό που περιγράφω είναι ένας περήφανος άνθρωπος με ψώνιο για τη δουλειά του.\nΔιαβάστε τις δηλώσεις του, δείτε τη δουλειά του και προσπαθείστε να καταλάβετε γιατί αντιδρά με αυτό τον τρόπο.\nΗ εκτίμησή μου είναι ότι ακόμη κι αν ο Στόρε αποδειχθεί κατώτερος από αυτό που νομίζω δεν μπορεί να αντικατασταθεί ταυτόχρονα με τη διοίκηση. Γιατί απομάκρυνση της διοίκησης μπορεί να σημαίνει ταυτόχρονη απομάκρυνση πλειάδας συνεργατών. Αυτά δηλαδή που με φοβίζουν από τον Μάρτιο.\nΔεν είναι εύκολο να απομακρύνεις έναν μονοκράτορα.\n17 Οκτωβρίου 2010 - 8:00 μ.μ.\nΘελω να πω οτι συμφωνω απολυτα με τον μπρουφ.\nΤωρα χρειαζεται ψυχραιμια και σιγουρα,για μενα παντα,η απομακρυνση Σταρε δεν θα βοηθησει.\nΕξακολουθω να πιστευω οτι ειναι ισως το μονο υγιες στοιχειο και χρειαζεται την κατανοηση μας ως προς το που εχει βρεθει..και ποιον θα παρουμε δλδ στη θεση του??\nΕκτος αν πιστευουμε οτι πρεπει να παμε σε εθνικοπατριωτικα σεναρια..\n17 Οκτωβρίου 2010 - 8:16 μ.μ.\nΔηλαδή ξέρεις τι λέμε; Ότι μας φταίει ο μόνος που ενεργεί λογικά (με τα λάθη του και τα μειονεκτήματά του) στην απόλυτη φετινή παράνοια.\n17 Οκτωβρίου 2010 - 8:19 μ.μ.\nΟύτε εγώ συμφωνω να φύγει ο προπονητής αλλά και αυτός δεν θα πρέπει να κρυφτεί πίσω από τα λάθη άλλων.\nΈνα βασικό στοιχείο που πρέπει να διαθέτει ένας προπονητής είναι η προσωπικότητα. Οι παίκτες δεν δείχνουν σεβασμό και δεν χαρίζονται σε προπονητές χωρίς προσωπικότητα και κύρος.\nΗ εικόνα που δειχνουν οι παίκτες μέσα στο γήπεδο (απειθαρχία, νεύρα, ατομισμός, συμβιβασμός με την ήττα) είναι μεν απόρροια του ποδοσφαιρικού τυχοδιωκτισμού του Κιντή αλλά κάτι πρέπει να κάνει ο προπονητής για να διορθώσει την κατάσταση. Δεν ξέρω αν το προσπαθεί, πάντως αν το προσπαθεί δεν κάνει και πολύ καλή δουλεια.\nΑν αύριο δηλαδή αλλάξει η διοίκηση όπως όλοι ευχόμαστε σταματάνε τα προβλήματα και οδεύουμε προς επιτυχίες?\n17 Οκτωβρίου 2010 - 8:37 μ.μ.\nΝαι,και βεβαια αντιλαμβανομαι τους συναρρωστους που μιλανε για full house shock.Αλλα νομιζω θαναι μεγαλο λαθος,μπορει να αποδιαλυθουμε.\nΣταθεροτητα με τη συνδρομη σημαντικων Πανιωνιων χρειαζεται,Τσακ να ξυπνησει και να αλλαξει τα επιπλα και ο προπονητης-μεσω Τσακ-να αισθανθει συμπαρασταση για το απολυτο τρελλοκομειο που ηρθε..\nμωρη κ αεκτζη αντε κλπ\n17 Οκτωβρίου 2010 - 8:41 μ.μ.\nΗ ομάδα δεν έχει γενικό αρχηγό.\nΟι παίκτες έχουν καταλάβει ότι για ένα χρόνο θα τρώνε σκατά και θα είναι εξαιρετικά δύσκολη η μεταγραφή τους.\nΟι Αφρικανοί είναι όλοι μισθοφόροι, που δεν ενδιαφέρονται για τίποτα.\nΚάποιοι έχουν καταλάβει επίσης ότι θα τραβήξουν όλο το κουπί και από πάνω θα τους βρίζει και ο κόσμος. Επίσης έχουν καταλάβει ότι για λόγους που ξέρει η διοίκηση κάποιοι δεν φεύγουν από την αρχική ενδεκάδα ούτε με σφαίρες.\nΣε αυτό ο μόνος που δεν φταίει είναι ο προπονητής. Ο άνθρωπος το παλεύει.\nΑν θα έρθουν επιτυχίες; Δεν το ξέρω. Θα εξαρτηθεί από πολλά και κυρίως από το διοικητικό σχήμα.\n17 Οκτωβρίου 2010 - 8:42 μ.μ.\nΔηλαδή , ψάχνουμε μια ΠανΠανιώνια προσωπικότητα,ενωτικός, σεβάσμιος, που έχει τη δυνατότητα επηρεασμού καταστάσεων, γνώστη των πραγμάτων του ποδοσφαίρου, των γενικών ισσοροπιών της ομάδας για πρόεδρο.\nΕπίσης ψάχνουμε για άτομο με περίπου τα παραπάνω χαρακτηριστικά πλας να ρίχνει κανα πουστριλίκι και καμιά σφαλιάρα για γενικό αρχηγό.\nΑυτά για αρχή , διότι μετά ,\nΠλάς άτομο με τα παραπάνω χαρακτηριστικά με επιπλέον κονέκτια στην αγορά για τις γενικότερες διασυνδέσεις. (Τον είχαμε , τον χάσαμε...)\nΑυτή η τριάδα ή τετράδα μαζί με το Τσακ θα πρέπει να ηγηθούν της προσπάθειας και θα πρέπει να αποτελείται απο ανθρώπους κοντά ή μέσα απο την ομάδα. Δεν το θεωρώ πισωγύρισμα αλλά είναι ο μόνος τρόπος να γίνει ελεγχόμενο full house shock\nΌσον αφορά το Μιχαλάκη, για μένα η κλεψύδρα αδειάζει επικίνδυνα. Δεν υποστηρίζω οτι πρέπει ντε και καλά να φύγει αλλά θα πρέπει τις επόμενες αγωνιστικές να αποδείξει κάτι.\n17 Οκτωβρίου 2010 - 9:04 μ.μ.\nΑμα ο Τσακ δεν διωξει το κιντι και πει mea culpa δεν παμε πουθενα.\nΑντε ρε Τσακ,παιξε μπαλα να ξαναδουμε φως(κι ας μην ειναι 3d)!\nυ.γ. ξερω ξερω τρια χρονια στην καμπινα(καλο!),εχετε κατι καλυτερο στο μενου?\n17 Οκτωβρίου 2010 - 9:05 μ.μ.\nΕπειδη εχω second thoughts και θελω να ειμαι δικαιος, σκεφτομαι οτι θα ηθελα να δωθει στον Στορε μια ακομη ευκαιρια να δειξει κατι καλυτερο απο το χθεσινο, στο ματς με την αδεια απο κοσμο Τουμπα του Παοκ των χιλιων προβληματων.\nΝτερμπυ ουραγων ειναι και δεν χωρουν προγνωστικα.\nΑν κανει βαθμο καλως και προχωραμε για το ματς με τον Σπανο, αν οχι δεν βλεπω πως μπορει να σταθει και να στηριχθει περαιτερω.\nΟ επομενος δε, ΠΟΥ ΕΠΙΒΑΛΛΕΤΑΙ ΠΛΕΟΝ ΝΑ ΕΙΝΑΙ ΑΡΧΙ%^%%ΤΟΣ , θα εχει ενα ατυπο "αβατζο" 2 αγωνιστικων να δουλεψει αφου στα ματς με Αεκ και Γαβρο και τιποτα να μην παρεις δεν θα ειναι και η πρωτη φορα.\nΑπο μονη της βεβαια η αλλαγη δε θα λεει και πολλα πραγματα, αν δεν βοηθηθει ΣΗΜΑΝΤΙΚΑ ο Πανιωνιος τον Ιανουαριο με καλους ποδοσφαιριστες στις θεσεις που ποναει.\nΥΓ Θα περιμενω λιγο ακομη τον Βαζ-Τε και αυτο για το ομορφο γκολ που εκανε στην Καβαλα.\nΥΓ2. Πιο πολυ απο ολους ομως με διασκεδαζει ο γνωστος κιλλερ Μπαλαμπαν με τα 500 χιλ, που θα εβαζε καμμια 20αρια παστελια τον χρονο!!!! Θα χρησιμοποιησω αμιγως ιπποδρομιακο ορο για την περιπτωση του: ΣΩΤΟΟΟΟΟΟΟΟΟΟ!!!\nΥΓ3 Για Κουμο και Ριερα θα περιμενω μεχρι το τελος του α γυρου.\nΥΓ 4. Ακη παρε με τηλ, διοτι λογω προβληματος εχασα το δικο σου.\n17 Οκτωβρίου 2010 - 9:14 μ.μ.\nΑγαπητοί φίλοι θα διαφωνήσω με τον οικοδεσπότη και τους περισσότερους εδώ μέσα. Πρέπει να φύγουν πακέτο Κιντής, Μπάνγκσμπο, Στόρε. Κaι εξηγώ γιατί.\nΟ Κιντής με τον Μπάνγκσμπο σχεδίασαν ένα πλάνο, που το εφαρμόζει ο Στόρε. Πολύ απλά. Αν ο Στόρε διαφωνμούσε και δεν το έλεγε δεν με ενδιαφέρει. Εχω ξαναγράψει. Προπονητής που παίρνει χαρτάκι εμένα δεν μου κάνει. Γιατί αύριο θα πάρει πάλι χαρτάκι...\nΚαι κάτι άλλο. Ας πούμε ότι φεύγει ο Κιντής και ο Μπανγκσμπο και μένει ο Στόρε. Πως θα μπει στα αποδυτήρια; Πως θα αντικρύσει τους παίκτες που τόσο καιρό αδικούσε για να παίζουν οι βαζ Τε, Πουποι και Φουκουτέτοιοι;\nΔυστυχως ο Στόρε έχασε το παιχνίδι. Και μέσα και έξω από τα αποδυτήρια. Βάζοντας τους παίκτες που του έλεγαν Κιντής & Μπάνγκσμπο, και με την εικόνα κόντρα στον Εργοτέλη για μένα έχασε την έξωθεν καλή μαρτυρία...\n17 Οκτωβρίου 2010 - 9:24 μ.μ.\nΚαι κάτι τελευταίο, ενημερωτικό. Χθες στο ημίχρονο του αγώνα κατέβηκε ο Μπάνγκσμπο στα αποδυτήρια και επί 10 λεπτά έλεγε στον Στόρε τι να κάνει. αποτέλεσμα; Να κάνει αλλαγή τον Κούρντι. Αυτός ήταν το πρόβλημα; Οχι ρε παιδιά τέτοιο προπονητή δεν αξίζει ο Πανιώνιος...\n17 Οκτωβρίου 2010 - 9:29 μ.μ.\nΕπιτυχίες θα έρθουν, μόνο αν γίνουν στην ομάδα κάποιες προσθήκες και καλυφθούν εξώφθαλμες αδυναμίες, ασχέτως με το ποια διοίκηση θα τις κάνει.\nΒλέπω πως σχεδόν όλοι στάζουν μέλι για τον Λίνεν. Δεν μπορώ να τον κρίνω ως προπονητή. Στα χρόνια του είχαμε καλά αποτελέσματα, θέλω όμως να σημειώσω και το εξής αδιαμφισβήτητο: μαζί με τους καναδυό (Μανιάτης, Κούμο)εναπομείναντες καλούς παίκτες στην ομάδα διέθετε και Σπυρόπουλο, Μάκο, Φερνάντεζ, Τζεμπούρ.\nΠου ο τελευταίος, και μόνος του, ήθελε για πρωϊνό δυο δεκατετράδες, σαν κι αυτή που χτες προσπαθούσε ανεπιτυχώς επί μιάμιση ώρα να δημιουργήσει μισή έστω ευκαιρία κόντρα στον Εργοτέλη.\nΌταν έφυγαν οι παίκτες αυτοί και βέβαια ουδέποτε αντικαταστάθηκαν, σταμάτησαν να έρχονται και οι νίκες.\nΔε νομίζω λοιπόν ότι χρειάζεται, να κάνουμε βαθυστόχαστες αναλύσεις για τα αίτια της κατρακύλας...\n17 Οκτωβρίου 2010 - 9:37 μ.μ.\nEνταξει ρε συ Μακη,απο αυτα που λες εγω καταλαβαινω το αντιθετο.\nΨαχνουμε τελικα τον iron man?\nΕιναι δυνατον να την πεφτουμε στο Σουηδο γι'αυτο το χαλι?\nΑν μη τι αλλο ο τυπος δουλευει,μπορουμε να καταλαβουμε ποσο αξια εχει αυτο?\nΑυτός που κατέβηκε χθες δεν ήταν ο Μπάγκσμπο. Ήταν ο Θεός ο ίδιος. Γιατί θεός είναι όποιος αμείβεται με μια καραβιά χιλιάρικα για να βλέπει την ομάδα τρεις φορές τον μήνα, να παρακολουθεί κανένα στοιχείο και να βλέπει και μερικά από τα βίντεο που του ετοίμαζαν. Κάποιος έδωσε το δικαίωμα στον Μπάγκσμπο να φέρεται έτσι και προφανώς δεν υπάρχει κανείς να τον πετάξει στη γωνιά του.\nΑυτή τη στιγμή δεν υπάρχουν αξιόλογες περιπτώσεις στην αγορά. Και όσες υπάρχουν είναι ακριβές. Δεν είμαι σίγουρος ότι ο Τσακίρης θέλει να πληρώσει πολλά χρήματα. Και να μην ξεχνάμε ότι πρέπει να δώσει χρήματα για μεταγραφές, για αποδεσμεύσεις και πιθανότατα για αποζημίωση του Κιντή και του Στόρε...\nΔεν πιστεύω ότι πρόκειται να γίνουν όλα αυτά γιατί το μπάτζετ θα ξεφύγει εντελώς...\nΑν υπάρξουν παραιτήσεις, κάτι πάει κι έρχεται.Από την άλλη δεν είναι καθόλου απίθανο μαζί με τον Κιντή, τον Δανό και τον Στόρε να φύγουν και πολλά στελέχη, τα οποία είναι πιθανό να μην θέλει η νέα διοίκηση ή ο νέος προπονητής.\nέχεις ακούσει το τρελό σενάριο, που θέλει κάποιους συγκεκριμένους φιλάθλους να αναλαμβάνουν την ομάδα; Αν ναι, έχουμε ξεφύγει εντελώς.\n17 Οκτωβρίου 2010 - 9:40 μ.μ.\nΦίλε zamis τι σημαίνει δουλεύει; Τι είναι υπάλληλος σε τράπεζα; Η δουλιά του προπονητή φαίνεται στο γήπεδο.\nΕγω γράφω κάποια συγκεκριμένα πράγματα.\nΑν εσύ εμπιστεύεσαι έναν προπονητή που χρησιμοποιεί παίκτες που του λεει η διοίκηση οκ. τι να πω;\n17 Οκτωβρίου 2010 - 9:41 μ.μ.\n@ BR ναι έχω ακούσει το τρελό σενάριο, που θέλει κάποιους συγκεκριμένους φιλάθλους να αναλαμβάνουν την ομάδα. Και σου λεω ότι εχει και πολλές πιθανότητες να πραγματοποιηθεί.\nΛοιπόν εγώ αν ήμουν Τσακίρης θα προχωρούσα σε μια ριζοσπαστική, πράγματι ακραία, λύση. Θα έλυνα τη συνεργασία με Κιντή, Στόρε, Μπάνγκσμπο.\nθα έλυνα τα συμβόλαια Βαζ Τε, Πούπο, Χίκα, Οκπάκο, Φουκαράγιο, Βαρό. Με όποιο κόστος.\nθα εμπιστεύομουν τα πιτσιρίκια kai θα έδινα την ομάδα σε Μάντζιο - Στρακόσια.\nΘα έβαζα γεν. αρχηγο τον Δέδε και θα εκανα μια δήλωση που θα έλεγα:\n"Εκανα το καλοκαίρι μια λάθος επιλογή. Χρήματα δεν έχω, θα πορευτούμε με το υλικό που έχουμε και όπου μας βγάλει..."\nΑπλά και Πανιώνια...\n17 Οκτωβρίου 2010 - 9:55 μ.μ.\nΔηλαδή, τόσα χρόνια δημοσιογράφος, πέφτεις από τα σύννεφα που προπονητής παίρνει οδηγίες από τη διοίκηση για παίκτες;\nΜπορείς να μου υποδείξεις έναν προπονητή του Πανιωνίου την τελευταία τριετία που ήταν κυρίαρχος; Αν μου πεις για τον Παράσχο, θα σου θυμίσω το παιχνίδι με τη Λάρισα...\nΈστω ότι ο Στόρε δεν μας κάνει. Μπορείς να προτείνεις προπονητή που να είναι προσιτός στα οικονομικά μας, να είναι διαθέσιμος και να μπορεί να δώσει άμεσα λύσεις; Θα συνυπολογίσεις στην απάντησή σου ότι ένας τέτοιος προπονητής θέλει το δικό του επιτελείο και δικούς του παίκτες, άρα θα χρειαστεί να αποζημιώσουμε το σύμπαν και να δημιουργήσουμε νέα ομάδα τον Γενάρη, όταν δεν αποκλείεται να έχουμε 10-12 βαθμούς...\n17 Οκτωβρίου 2010 - 10:04 μ.μ.\nΓια να γίνει αυτό που λες θα χρειαστούν τουλάχιστον 2 εκ. ευρώ, εκτός κι αν οι επώνυμοι αυτοί φίλαθλοι είναι τόσο πειστικοί...\nΔεν θα ήθελα να μιλάμε άλλο με μισόλογα. Είναι αδύνατον να γράψω δημόσια την πληροφορία αυτή. Ακόμη κι αν το έκανα θα οδηγούσα στην τρέλα όσους διαβάζουν το μπλογκ. Είναι απλά το κερασάκι στην τούρτα.\n17 Οκτωβρίου 2010 - 10:06 μ.μ.\nΑγαπητε μου BR ο Παράσχος δεν πήρε χαρτάκι. Το αντίθετο. Aλλά ας μην ανοίξουμε αυτη τη κουβέντα. Σου είπα ο Στόρε παίρνει χαρτάκι επίσημα... άρα δεν μου κάνε! Απλά...\nΠοιος να αναλάβει; Μα σου έγραψα. Μάντζιος - Στρακόσια.\nΝαι θα μπορεί να κοστίσουν οι αποδεσμεύσεις 2 εκατ. τι να κάνουμε; τα λάθη πληρώνονται...\n17 Οκτωβρίου 2010 - 10:12 μ.μ.\nΜακη αυτο που λες ειναι απευθειας βου\n17 Οκτωβρίου 2010 - 10:15 μ.μ.\nΟ τρισκαταρατοs δεν ειναι δυνατον να εκδιωχθει ετσι απλα χωριs να υπαρχουν για αυτον περαιτερω συνεπειεs.Θα κοκορευεται στουs δικουs του οτι εγω εριξα τον ΠΑΝΙΩΝΙΟ,που να τον φιλησουν κρυο τον παλιοπουστα\n17 Οκτωβρίου 2010 - 10:16 μ.μ.\nΟ Αμιρης χθες αλλου πατουσε και αλλου βρισκοτανε, η αλλαγη ηταν σωστη για μενα. Δεν το κατηγορω το παιδι, υπαρχουν αυτες οι μεταπτωσεις σε ποδοσφαιριστες της ηλικιας του, λειπει η εμπειρια.\nΠαντως το πρωτο 15λεπτο του β ημιχρονου με Πουπο στην θεση του Αμιρη ηταν -αν μη τι αλλο- υποφερτο.\n17 Οκτωβρίου 2010 - 10:19 μ.μ.\nείναι απευθείας βου με ισοσκελισμένο ισολογισμό. Για την ακρίβεια είναι το σύστημα του Πανθρακικού. Διώχνεις τα βαρίδια, πουλάς τον Δεκέμβρη όσο όσο τους καλούς, βάζεις μέσα τα πιτσιρίκια και παλεύεις με τις αρκούδες.\nΓια να ξανανέβεις από τη βου φιλάς όλους τους κώλους από το διδυμότοιχο μέχρι την ιεράπετρα. Άσε. Να μας λείπει...\n17 Οκτωβρίου 2010 - 10:21 μ.μ.\n@ BR, zamis ενώ η σημερινή ομάδα πάει βου μέσω.. Λιβαδειάς;\nας μην φορτώνουμε τον κόσμο με άγχος και σενάρια. Ακούγονται τόσα πολλά που κυριολεκτικά κανείς δεν μπορεί να βγάλει άκρη.\nΔεν έχουμε λεφτά για μεγαλεία. Νομίζω ότι είναι εύκολο να δημιουργηθεί μιά αξιόλογη διοίκηση, δεν έχουμε την πολυτέλεια να διώξουμε τον Στόρε και πολλούς από τους παίκτες. Τουλάχιστον να δανείσουμε τα σαπάκια για να μπορεί να γίνει προπόνηση της προκοπής και τον Γενάρη να δώσουμε χρήματα γα δυο καλές μεταγραφές.\n17 Οκτωβρίου 2010 - 10:25 μ.μ.\nήθελα να ήξερα τι έδειξε το νέο ηλεκτρονικό σύστημα που δεν είδαμε εμείς...\nΓιατί να δώσεις τόσα λεφτά για να μάθεις με επιστημονικό τρόπο ότι δεν έχεις ομάδα;\nΓιατί ο Σκούρτης παίζει με την εθνική του ομάδα, αλλά σε εμάς δεν παίζει ούτε στα δεύτερα;\n17 Οκτωβρίου 2010 - 10:29 μ.μ.\nΤο θέμα είναι ότι με την παρούσα κατάσταση πέφτουμε εκατό τοις εκατό.Κάνουμε τίποτα ή τα αφήνουμε όλα στον Πανάγαθο;\n17 Οκτωβρίου 2010 - 10:32 μ.μ.\nΟι 2 μαγκεs μη μιλατε με υπονοουμενα,η Λιβαδεια που κολλαει εχει σχεση ο Κομποτηs?\nποιος φταίει γι' αυτό; Ο Κιντής μόνο;\n17 Οκτωβρίου 2010 - 10:33 μ.μ.\nΠιστεύω ότι το νέο ηλεκτρονικό σύστημα θα μπορούσε επιτέλους να απαντήσει στην απορία μου αν ο Μπάλαμπαν είναι περισσότερη ώρα όρθιος ή ξαπλωμένος...\n17 Οκτωβρίου 2010 - 10:36 μ.μ.\n@zamis εχειs γραψει κατα καιρουs το ιδιο, τι σημαινει\n17 Οκτωβρίου 2010 - 10:37 μ.μ.\nέκφραση είναι...δεν είναι υπονοούμενο. Διάβασε τα παραπάνω σχόλια και θα το καταλάβεις.\nεμένα μου αρέσει ο φουκβάγιο, όταν ανεβαίνει στην επίθεση. Μετά κάνει δέκα ώρες να επιστρέψει. Ουσιαστικά κάνει τζόγκιγκ ο άνθρωπος. Και πίσω έχει καεί το σύμπαν. Κυριολεκτικά.\nΔηλαδή αν δεν τον είχε αναλάβει αυτόν τον τύπο ο Δανός, πόσο πιο αργός θα ήταν;\n17 Οκτωβρίου 2010 - 10:43 μ.μ.\nLaughing Out Loud...αν εννοείς αυτό...\n17 Οκτωβρίου 2010 - 10:44 μ.μ.\nερώτηση κρίσεως; Ποιοι Αφρικανοί παίκτες είχαν βγει χθες για διασκέδαση μετά το μάτς;\n17 Οκτωβρίου 2010 - 10:46 μ.μ.\nO Πούπο σίγουρα γιατί έχει κι ένα θέμα...\n17 Οκτωβρίου 2010 - 10:51 μ.μ.\nΤο πραγμα εξελισεται σε ΕΦΙΑΛΤΗ.\nΠαω να δω καρπετοπανουτσους, μπας και βγει καμμια ειδηση.\n17 Οκτωβρίου 2010 - 11:20 μ.μ.\n17 Οκτωβρίου 2010 - 11:21 μ.μ.\nΚάποιες σκόρπιες σκέψεις σε όσα γράφτηκαν:\n(1) Δεν είδα να βελτιώνει την ομάδα η αλλαγή του κακού Μπάλαμπαν, που αν μη τι άλλο ξέρει να παίρνει θέσεις και φαουλ από τους αντιπάλους.\n(2) Ναι ο Βαζ Τε δεν είναι εκτελεστής και το ξέραμε. Και οι ελπίδες ήταν ελάχιστες λόγω τραυματισμών στο να προσφέρει και αυτά που κάνει. Αλλά δεν ήταν ο χείριστος χθες. Μπορείς να τον κατηγορήσεις για ατομισμό σε πολλές φάσεις γιατί έχει την αίσθηση ότι η ποιότητά του είναι πολύ μεγάλη για τούτο το πρωτάθλημα. Αλλά δεν είναι η πηγή του προβλήματος ο Βαζ Τε και ούτε φταίει που τον άφησαν να βολοδέρνει με γκράμπες.\n(3) Πολλοί που ήταν στη 2 θα πρόσεξαν τα βρισίδια Βαρό και Βαζ Τε στο Α' μέρος όταν ο Πορτογάλος έκανε τις ατομιστείες του. Η συνοχή της λεγεώνας των ξένων, που έχουμε για ομάδα είναι μηδαμινή και σ' αυτό φταίει η δομή της εν πρώτοις αλλά και ο προπονητής και οι Γενικοί Αρχηγοί κλπ...\n(4) Το έχω ξαναγράψει και πιστεύω ότι είναι σημαντικό να απαντηθεί γιατί συνεισφέρει στο ερώτημα σχετικά με το αν πρέπει να μείνει ο Στόρε.\nΠιστεύετε απ' όσα έχετε δει ως τώρα, ότι αν ο Στόρε ήταν στη θέση Παράσχου πέρυσι (που τελευταία στιγμή δεν ήρθε), θα σωζόταν η ομάδα;\n(5) Ωστε έφυγε νευριασμένος ο Κιντής από το γήπεδο. Περιμένουμε με ανυπομονησία τη στιγμή που δεν θα τον ξαναδούμε να μπαίνει. Σιγά μην έχει και παράπονο που δεν του είμαστε ευγνώμονες για την αποδόμηση της ομάδας.\nΔεν ξέρω εαν το πήρατε χαμπάρ αλλά η αεκ έριξε 4 στο ρούλη\nΚαλό θα ήταν όταν θα παίξουμε με αυτούς να μην υπάρχει το όνομα Κιντής στις καταστάσεις του Πανιωνίου , διότι σε περίπτωση διασυρμού , λαμβάνοντας υπόψην και το ηθικόν του θέματος προβλέπω περίεργες καταστάσεις.\n17 Οκτωβρίου 2010 - 11:25 μ.μ.\nΌταν οι παίκτες νιώσουν ότι είναι μέλη μιας ομάδας μπορεί να αρχίσουν να στεναχωριούνται μετά από τις ήττες.\nΜέχρι στιγμής μπορεί ορισμένοι να αναρωτιούνται γιατι μας φέρανε εδω πέρα? (Ρισκαρντ, Παρτους, Οκπάπο, Σκούρτης)άλλοι θα βλαστημάνε την ώρα που ήρθαν στον Πανιώνιο (Ριέρα) άλλοι θα σκέφτονται πως τι καλά θα ήταν να παίζανε σε άλλη ομάδα γιατί εδώ δεν φτάνει που καταστρέφουμε την καριέρα μας βρίζουν και από πάνω(Μανιάτης, Κούμο). Υπάρχει βέβαια και ο Μπάλαμπαν με τα 300 τον χρόνο που στο τέλος της σαιζόν θα βαρέσει κανένα αντίπαλο, θα παέι για διακοπές στην Κροατία και θα έρθει του χρόνου να κάνει τον φορ. Αυτός πρέπει να είναι ο πιο ευτυχισμένος παίκτης.\n17 Οκτωβρίου 2010 - 11:29 μ.μ.\nΔεν κατάλαβα την νεώτερη ανακοίνωση\nΤι σημαίνει 'γίνονται πολύωρες συναντήσεις και διαβουλεύσεις μεταξύ των κκ ΚΙΝΤΗ ΜΠΑΝΣΜΠΟ ΣΤΟΡΕ' ????!!!! και 'όλα τα ενδεχόμενα είναι ανοικτά'?\nΔηλαδή το ντουέτο της συμφοράς συνεδριάζει να καταλήξει σε τι ακριβώς , να φύγουν απο την ομάδα και να εφαρμόσουν το σχέδιο στους Τράχωνες?\nΣε ποιό ακριβώς συμπέρασμα μπορούν να καταλήξουν αυτοί οι τρείς.\nΕιλικρινά έχω μπερδευτεί , οι υπεύθυνοι για τη κατάντια της ομάδας έχουν προφανώς κληθεί να δουν τι και ποιός φταίει.\n17 Οκτωβρίου 2010 - 11:38 μ.μ.\n@Katrinos. Αναλύουν τα δεδομένα από το VisTrack για να βρουν τα αίτια της ήττας!\n17 Οκτωβρίου 2010 - 11:43 μ.μ.\nΜήπως τα βύσματα του VISTRACK τα είχαν βάλει στο κώλο του Jim και τους έδινε λάθος στοιχεία ?\nΈτσι εξηγούνται και πολλά\n17 Οκτωβρίου 2010 - 11:47 μ.μ.\nόσοι γνωριστήκαμε διαδικτυακά στο blog σου, ξεκινήσαμε να επικοινωνούμε στο διάστημα που ακολούθησε την αποπομπή του Ewald Lienen. Είχαμε όλοι μας ανησυχία για το πού θα βαδίσει η ομάδα και ταυτόχρονα, ερωτήματα για τις επιλογές που είχαν γίνει.\nΑκολούθησε καταιγισμός ηλιθιων επιλογών και η κατρακύλα υπήρξε συνεχής. Η ομάδα επί 3 χρόνια απαξιώνεται αγωνιστικά. Τελευταία, έφτασε να εξευτελίζεται και εξωαγωνιστικά. Είναι μία από τις πολύ λίγες φορές που θυμάμαι να ντρέπεται κανείς να λέει ότι είναι Πανιώνιος.\nΣε όλη αυτή τη διαδρομή, όσοι επισημαίναμε πως ο Βασιλιάς είναι γυμνός, ακούσαμε τα μύρια όσα ... Ο κ. Τσακίρης ήταν (και για μερικούς, είναι ακόμα ...) στο απυρόβλητο. Πέρυσι, χλευαστήκαμε για την ανησυχία μας στον Α γύρο, πως η ομάδα θα κινδυνεύσει (ενώ τελικά ... κινδύνεψε μέχρι σχεδόν το τέλος ...)\nΤώρα, η εικόνα είναι ξεκάθαρη. Έχουμε καταρρεύσει ... Και όμως κάποιοι επιμένουν πως φταίει ο ... προπονητής (!!!), ο μασερ (!!!), ο γναθοχειρουργός και ο οδηγός του τραμ ...\nΠροσωπικά αδιαφορώ για τις εμμονές του καθενός, όσο και αν με καταλαβαίνω ότι με θεωρεί (για κάποιο λόγο) μαλάκα ...\nΑΛΛΑ ΜΙΑ ΣΥΓΓΝΩΜΗ ΑΠΟ ΟΣΟΥΣ ΕΒΛΕΠΑΝ ΕΔΩ ΚΑΙ ΔΥΟ ΧΡΟΝΙΑ ΤΗΝ ΑΠΟΛΥΤΗ ΚΑΤΡΑΚΥΛΑ ΚΑΙ ΖΗΤΟΥΣΑΝ ΠΙΣΤΩΣΗ ΧΡΟΝΟΥ, ΑΛΛΟΤΕ ΓΙΑ ΤΟΥΣ ΜΑΙΤΡ ΤΗΣ ΤΑΚΤΙΚΗΣ ΚΑΙ ΑΛΛΟΤΕ ΓΙΑ ΤΗΝ ΟΜΑΔΑΡΑ ΠΟΥ ΧΤΙΖΟΤΑΝ ΧΩΡΙΣ ΓΑΜΠΡΟΥΣ ΚΑΙ ΧΩΡΙΣ ΚΟΛΛΗΤΟΥΣ, ΚΑΙ ΧΩΡΙΣ ΜΕΓΑΛΟ ΡΟΣΤΕΡ κτλ. κτλ. ΔΕΝ ΘΑ ΕΒΛΑΠΤΕ ...\nΑρκετά δεν ακούσαμε όλα αυτά τα λόγια φίλε zamis;\n18 Οκτωβρίου 2010 - 12:11 π.μ.\nΑφου όλοι τα είπατε όλα και τώρα πήγατε για ύπνο, ας πώ και εγώ τα δικά μου με την άνεση που μου δίνουν 7 ώρες διαφορά.\nΕίτε το θέλουμε είτε όχι, η εικόνα της ομάδας είναι αποτέλεσμα και των επιλογών του Κιντή το καλοκαίρι και του κοουτσαρίσματος του Στάρε. Αν είναι 80-20 ή 50-50 δεν με αφορά αυτή τη στιγμή.\nΟ Κιντής όμως δεν βγήκε από το πουθενά. Βγήκε από την ίδια λογική που έκανε θεό τον χούτο και μαιτρ τον πραλίνα. Βγήκε από την λογική που εμπιστευόμαστε τον καθένα χωρίς όρια - μια τους οργανωμένους στο ΔΣ, την άλλη τον Γαλλή να διώξει τον Λίνεν, την άλλη τον Πραλίνα μέχρι να του κουνάνε όλοι τα μαντήλια, την τελευταία τον Κιντή να τα κάνει μαντάρα.\nΑκούμε λοιπόν να φύγει ο Στάρε - να φύγει δε λέω. Να φύγει ο Κιντής (να φύγει και αυτός, εγώ δεν ήθελα να έρθει καν). Ε, και;\nΤι σας κάνει να πιστεύετε ότι η επόμενη λύση δεν θα είναι μία από τα ίδια; Και άν νομίζουμε ότι ο Τσακ μπορεί - με θεία έμπνευση, με γιόγκα, με τη συμβουλή του Δέδε ή δεν ξέρω ποιανού άλλου - να πάρει μια σωστή απόφαση επιτέλους, γιατί να μην μπορεί και ο Κιντής να δεί το λάθος στον σχεδιασμό του και να συνέλθει.\nΞέρω, ξέρω, science fiction το δευτερο. Γιατί όχι και το πρώτο;\nΜε όλο το σεβασμό σε ένα άνθρωπο που πραγματικά προσπάθησε να φτιάξει τον Πανιώνιο (άλλο άν τα έκανε μαντάρα), ο Τσακίρης ή θα φύγει τώρα ή στο τέλος που θα είμαστε πια στην βήτα. Τι θα έρθει μετά δεν ξέρω.\nΚαι όπως έγραψε ο Αντώνης:\n"Και τι δεν θάδινα ρε Κωσταντίνε να με διέψευδες μια φορά, έτσι για αλλαγή, όχι με λόγια αλλά με έργα: Να έκανες επιτέλους μια σωστή επιλογή, να ορθοποδήσει κάπως αυτή η δύσμοιρη ομάδα, και να έδειχνες πως είσαι πραγματικά ικανός, πραγματικός ηγέτης, πραγματικός μάγκας. (...)"\n18 Οκτωβρίου 2010 - 2:23 π.μ.\nη συζήτηση για τις ευθύνες της διοίκησης έχει νόημα, γιατί μπορείς να δημιουργήσεις καλύτερη διοίκηση.\nη συζήτηση για τις ευθύνες του προπονητή το ίδιο.\nΚατά τη γνώμη μου η συζήτηση για τις ευθύνες του Τσακίρη δεν έχει νόημα, από τη στιγμή που δεν υπάρχει εναλλακτικό σχέδιο. Οι άνθρωποι που είναι διατεθειμένοι να επενδύσουν στον Πανιώνιο, εν μέσω μάλιστα κρίσης, απλά δεν υπάρχουν.\nΣυνεπώς ενδιαφερόμενοι μπορεί να είναι μόνο κάποιοι που θέλουν να κερδίσουν με βρωμιές.Σου κάνουν περισσότερο από τον κακό ίσως Τσακίρη;\nΤο παράδειγμα του Αντώνη με τον καπετάνιο που την παίζει στην καμπίνα είναι καλό, με τη διαφορά ότι στην περίπτωση που επιβιβαστούμε σε άλλο πλοίο, ο καπετάνιος θα είναι απ' αυτους που θα ρίξει επίτηδες το καράβι στα βράχια για να εισπράξει την αποζημίωση, φροντίζοντας να φύγει πρώτος.\nΟ Τσακίρης έχει θέσει ένα πλαίσιο. Θέλει να βάζει συγκεκριμένα χρήματα, να πουλάει ακριβά κάποιους παίκτες και να του τρέχει άλλος την ομάδα. Καλώς κακώς αυτό είναι το πλάνο που θέτει το αφεντικό του μαγαζιού.Συνεπώς,αφού έχουν έτσι τα πράγματα, προφανώς στο μόνο που μπορείς να ελπίζεις είναι στο να βρει το αφεντικό άξιους ανθρώπους για να τρέξουν την ομάδα, οι οποίοι θα είναι τίμιοι ώστε να αξιοποιούν και την τελευταία δεκάρα.\n18 Οκτωβρίου 2010 - 7:16 π.μ.\nΔεν θα μπορουσες να τα πεις καλυτερα!!!\n18 Οκτωβρίου 2010 - 8:13 π.μ.\nΦίλε br fun καλημέρα,\nΔεν θα έλεγα πως συμφωνώ με την άποψή σου. Η συζήτηση για τις ευθύνες του Τσακίρη έχει - για μένα - νόημα. Το λιγότερο, αν κατανοήσει κανείς τη γενεσιουργό αιτία των προβλημάτων μας (που είναι, κατά τη γνώμη μου, η ανεπάρκεια του μεγαλομετόχου), θα ξέρει τι μπορεί (και τι δεν μπορεί) να περιμένει. Εσύ, περιμένεις κάποια στιγμή να αφυπνιστεί και να κάνει κάτι σωστό. Ε εγώ, δεν το περιμένω πιά! Αυτή είναι η διαφορά! Και σε σχέση με αυτά που γράφεις, ίσως με τον άλλο καπετάνιο που θα διαδεχθεί τον Τσακίρη (όπως τον περιγράφεις) να είναι χειρότερη η αίσθηση μας. Απλά, αμφιβάλλω αν θα ρίξει επίτηδες το καράβι στα βράχια, ή θα το κρατάει εν ζωή για να το "αρμέγει". Και σε κάθε περίπτωση, αυτή η αλυσίδα ηλίθιων επιλογών που βιώσαμε επι τριετία, ίσως να είναι και παγκόσμια πρωτοτυπία.\nΓράφεις για το πλαίσιο του μαγαζιού επί Τσακίρη, που είναι και το αφεντικό. Ξέρεις, καμμία φορά, η εξήγηση μπορεί να είναι πιό απλή. Και πιό πεζή. Μπορεί το πλαίσιο λειτουργίας να είναι απλά "κάνω το κέφι μου, βάζω τα λεφτά μου, λειτουργώ με όποιον επιλέξω για φίλο μου, και αν χαλάσει το παιχνιδάκι, δε βαριέσαι, άλλο θα βρώ!" 'Αλλωστε λεφτά υπάρχουν (και όχο με την έννοια που το είπε ο Παπανδρέου ...) Ίσως αυτο που γράφω να ακούγεται ανόητο και παιδαριώδες. Αλλά μήπως παιδαριώδεις (έως ηλίθιες ...) δεν ήταν και οι επιλογές των τελευταίων ετών; Ε, τέτοιες θα είναι και οι επόμενες! Απλά, η περίοδος Λίνεν ήταν ένα "λάθος" ...\nΈχει λοιπόν νόημα η απόδοση ευθυνών στον Τσακίρη. Να ξέρουμε τι πρέπει να περιμένουμε! Και όσο για τα αποτελέσματα, ξέρεις πολύ καλά πως είμαστε φαβορί για υποβιβασμό στα 12ο χρόνια του συλλόγου. Και με μία ομάδα που δεν βλέπεται και είναι η χαρά του αντιπάλου.\nΓια σκέψου φίλε br fun, ΤΙ ΧΕΙΡΟΤΕΡΟ ΘΑ ΕΙΧΕ ΚΑΝΕΙ ΟΠΟΙΟΣΔΗΠΟΤΕ ΑΛΛΟΣ ΒΡΙΣΚΟΤΑΝ ΣΤΟ ΤΙΜΟΝΙ;\nΥΓ. Η προηγούμενη μου ανάρτηση, δεν εκκινούσε από την απόδοση ευθυνών στον Τσακίρη, αλλά από διάφορους "τιμητές". Αλλά, μιάς και έφερες τη συζήτηση εκεί ...\n18 Οκτωβρίου 2010 - 8:54 π.μ.\nΕπειδή κατά βάθος πιστεύω πως ο Τσακίρης διαβάζει όσα γράφουμε, δεν μπορώ να πιστέψω πως δεν καταλαβαίνει...\nΨάχνοντας σε παλιότερες σκέψεις, πιθανολογώ πως είναι τόσο πολύ απογοητευμένος, που βολεύτηκε να πιστέψει στο σενάριο Κιντή, γιατί απαιτούσε λιγότερη οικονομική θυσία και θα απέφερε περισσότερα έσοδα.\nΑπό την άλλη, κοιτάζοντας τα παιχνίδια που ήδη παίξαμε, εάν είχαμε νικήσει Βόλο και Εργοτέλη, και είχαμε πάρει 2 ισοπαλίες στα παιχνίδια με Άρη, Καβάλα και Ξάνθη, θα είχαμε 8 βαθμούς και όχι 4, και κανένας δεν θα μιλούσε...\nΕάν δεν μας είχε σφαγιάσει ο διαιτητής στην Καβάλα με 2 ακυρωμένα γκολ, το πρώτο στο 0-0, κι εάν ο διαιτητής είχε δείξει απ ευθείας κόκκινη στο μαρκάρισμα στην Ξάνθη και είχε δώσει το φάουλ στον Ριέρα που δεν θα εκνευριζότανε κι αυτός και όλη η ομάδα, θα μπορούσαμε (παρά την ήττα με τον Βόλο και τον Εργοτέλη) να έχουμε ήδη 10 βαθμούς, παρά τα χάλια μας και τον Κιντή.\nΕάν είχαμε 10 βαθμούς και καθόμασταν στην τρίτη θέση, ο Μπάγκσμπο, ο Στόρε και ο Κιντής θα ήταν μια χαρά?\nθεωρώ ότι ο Κιντής πρέπει να φύγει εχθές, είναι ντροπιαστικό να είναι πρόεδρος του Πανιωνίου και όπου σταθεί και όπου βρεθεί να δηλώνει ΑΕΚτζής και άσχετος από το ποδόσφαιρο. Και μόνο για τις δηλώσεις του περί αναμόρφωσης της κοινωνίας, θα έπρεπε να φύγει άμεσα, ο τύπος είναι επικίνδυνος.\nΌταν όμως άρχισε το πρωτάθλημα, περίμενα πως τις 9 πρώτες αγωνιστικές θα είχαμε 7-8 βαθμούς, και μέχρι στιγμής δεν απέχουμε πολύ από αυτό. Έχουμε άσχημο πρόγραμμα, και έχουμε την ατυχία να ακολουθούμε τον Βάζελο, με αποτέλεσμα να παλεύουν οι πάντες να πάρουν βαθμούς από εμάς, μετά από το παιχνίδι τους με τον ΠΑΟ.\nΟι 2 ήττες με τον Βόλο και τον Εργοτέλη στην έδρα μας είναι βαριές, κλονίζουν την ψυχολογία και των παικτών, και των οπαδών, αλλά... ο Τσακίρης πιθανόν να θεωρεί πως πρέπει να δοθεί κι άλλος χρόνος. Δεν ξέρω, εάν ήμουνα στην θέση του, ίσως να πίστευα ακόμα πως το σχέδιο δεν έχει αποτύχει... Εάν είχε πάρει το πέναλτι ο Βαρό, και φέρναμε το παιχνίδι στα μέτρα μας, όλα θα ήταν διαφορετικά.\nΕίδατε τον Άρη εχθές?\nΗ ομάδα που νίκησε την Αθλέτικο, που νίκησε τον ΠΑΟΚ στην Τούμπα, έφαγε 4 γκολ από το ΑΕΚάκι!!! Ο Κούπερ είναι άσχετος? Παίρνει χαρτάκια? Έχουν κι αυτοί Κιντή και Μπάγκσμπο?\nΓια να κλείσω: Πιστεύω πως ο Τσακίρης, αφού καλώς ή κακώς ανέχτηκε τον Κιντή και πίστεψε στα παραμύθια του, θα του δώσει τουλάχιστον άλλες 5-6 αγωνιστικές, και μετά να πάρει αποφάσεις.\n18 Οκτωβρίου 2010 - 8:56 π.μ.\nΕπιπλέον: αποθεώναμε τον Τσακίρη όταν η ομάδα πήγαινε καλά. Είσαι ο πρώτος, είσαι ο καλύτερος, είσαι ο νέος Δημητρός Δάλλας κ.λ.π\nΜε το αν υπήρξαν άνθρωποι που τον έκλεψαν, που έστησαν παιχνίδια και που έκαναν βρωμιές (σύμφωνα με τις φήμες πάντα) δεν μας απασχόλησε ιδιαίτερα. Θα μου πεις ότι δεν έκανε κίνηση και ο Τσακ. Μπορούσε;;;Δεν παραδέχεσαι έτσι εύκολα ότι σε κορόιδεψαν...Ουσιαστικά έκανε ότι κάνει σήμερα ο Στόρε. Ήπιε μόνος του το πικρό ποτήρι.\nΤώρα που η ομάδα πηγαίνει χάλια, αρκούμαστε στο να αποδώσουμε ευθύνες. Φταίει ο ένας, φταίει ο άλλος, θα πάρω τα παιδιά μου και θα φύγω, θα κάψω το διαρκείας μου κ.λ.π\nΌποιος θέλει μπορεί να το κάνει. Ίσως και να είναι δικαιολογημένος. Για να είναι εντάξει όμως πρέπει να προτείνει κάτι.Θεωρείτε καλές για τον Πανιώνιο λύσεις τύπου Ρέμου, Ηλιάδη, Ψωμιάδη κ.λ.π; Γιατί μην περιμένετε κάτι καλύτερο.\nΑν ψάξετε λίγο στη Ν.Σμύρνη, θα μάθετε εύκολα τα ονόματα όσων ενδιαφέρονται να αναλάβουν την ομάδα. Είναι βέβαιο ότι οι περισσότεροι από εσάς δεν θα χαρείτε καθόλου...\n18 Οκτωβρίου 2010 - 9:03 π.μ.\nσαφέστατα και ο Τσακίρης έχει κάνει λάθη.Είναι πολλά και είναι μεγάλα. Από την άλλη είναι καθαρός άνθρωπος και έχει την τρέλα και την οικονομική επιφάνεια να κρατάει καθαρό τον Πανιώνιο.\nΤι θα μπορούσαν να κάνουν οι διάδοχοι; Σου αρέσει το μοντέλο του Λεβαδειακού και της Καβάλας; Θυμάσαι ότι ακόμη ψάχνει η ουεφα του ευρωπαϊκό μας παιχνίδι με τους Γεωργιανούς;;; Τι χειρότερο θέλεις;\nκαι αυτό το σενάριο παίζει, ιδίως από τη στιγμή που η ανακοίνωση μιλά για συνεδριάσεις της τρόικας. Πρόσεξες τη λεπτομέρεια; Ο Τσακ δεν λαμβάνει μέρος στις συνεδριάσεις. Μπορεί και να μην είναι στην Ελλάδα, αλλά δεν είναι περίεργο να συνεδριάζουν όσοι μπορεί και να είναι υπ' ατμόν;\n18 Οκτωβρίου 2010 - 9:11 π.μ.\nγελασα με αυτο που εγραψες 10.16!\nΞερεις οτι συμφωνω.\nΑλλα στο σημειο που βρισκομαστε δεν εχει νοημα να την πεφτουμε στον Τσακιρη,πιστευω ειναι και αυτος πολυ στεναχωρημενος.\nΘελω να ελπιζω οτι θα πει mea culpa,θα μας απαλλαξει απο τον σκιτζη και θα ακουσει καποιους ανθρωπους που πονανε την ομαδα και μπορουν να βοηθησουν.\nΜονο ενωμενοι μπορουμε να σωσουμε την κατηγορια.\nουσιαστικά, όλο το ζουμί είναι αυτό που έγραψε ο zamis σε δύο γραμμές.\n18 Οκτωβρίου 2010 - 9:18 π.μ.\nΟι ιδέες του Κιντή δεν είναι λάθος. Ο τρόπος εφαρμογής είναι που φταίει, μέσα από λάθος προτεραιότητες, ασχετοσύνη, μονομανίες,ανελαστικότητες και έλλειψη αγάπης για την ομάδα.\nΟ Τσακίρης είναι ο ιδιοκτήτης της ΠΑΕ. Δεν έχουμε εναλλακτική λύση για τον ιδιοκτήτη αλλά σίγουρα υπάρχουν άλλες δυνατότητες και δρόμοι για τη διαχείριση.\n18 Οκτωβρίου 2010 - 9:59 π.μ.\nπάντως, όποιος είχε την διορατικότητα να προβλέψει τα κακά αποτελέσματα που φέραμε, μάλλον θα έβγαινε κερδισμένος\nΠανιώνιος - Ολ. Βόλου\nτο διπλό απόδοση γύρω στο 5.00!!!\nαπόδοση στον άσσο 2,42, χωρίς να ξέρω αποδόσεις σε σύνθετα στοιχήματα.\n18 Οκτωβρίου 2010 - 10:01 π.μ.\nκαι για να πούμε και του στραβού το δίκιο.\nΈστω ότι φταίει ο Τσακίρης. Λες να μην ξέρει και ο ίδιος ότι έχει ευθύνες; Τι άλλο μπορεί να κάνει.\nΑνέθεσε τη διοίκηση σε φίλους του και ουσιαστικά απέτυχε. Ανέλαβε ο ίδιος πάλι απέτυχε. Την παράδωσε σε επαγγελματία μάνατζρ και τα πράγματα πάνε από το κακό στο χειρότερο. Αντικειμενικά δεν μπορεί να κάνει και κάτι περισσότερο. Το μόνο που του μένει μ' αυτή τη λογική είναι να πουλήσει και να φύγει. Υπάρχει ενδιαφερόμενος; Και αν υπάρχει είναι πρόσωπο το οποίο κάνει τον Τσακίρη να κοιμάται ήσυχος γιατί παρέδωσε την ομάδα σε καλά χέρια;\nΠαιδιά, δεν είναι απλά πράγματα αυτά.\n18 Οκτωβρίου 2010 - 10:20 π.μ.\nΑγαπητοί φίλοι, καλημέρα και πάλι,\nδεν μπορώ να παραγνωρίσω πως τα σχόλιά σας είναι εύστοχα. Ίσως να έχετε απόλυτο δίκιο εσείς και τελέιως άδικο εγώ. Και σίγουρα, η στάση σας είναι πολύ πιό εποικοδομητική από τη δική μου.\nΌμως, τα έχω "παρει στο κρανίο", κυριολεκτικά. Νομίζω πως η ανυπαρξία σοβαρής εναλλακτικής, σας οδηγεί να "χαϊδεύετε" τον μεγαλομέτοχό μας και να του συγχωρείτε τα πάντα (ως λάθη, ανθρώπινα ...) Ίσως πάντως η στάση σας να είναι πιό πραγματιστική από τη δική μου ...\nΣτα σχόλιά σας, θα είχα σοβαρό (νομίζω) αντίλογο. Αλλά, πραγματικά δεν έχει νοημα, γιατί - επαναλαμβάνω - είστε πιό ρεαλιστές και εποικοδομητικοί από μένα.\nΔεν θα αντισταθώ όμως στον πειρασμό να απαντήσω σε ένα σημείο στον br fun. Με ρωτάει: "Σου αρέσει το μοντέλο του Λεβαδειακού και της Καβάλας; Θυμάσαι ότι ακόμη ψάχνει η ουεφα του ευρωπαϊκό μας παιχνίδι με τους Γεωργιανούς;;; Τι χειρότερο θέλεις;";\nΤου απαντώ: Φαντάζεσαι στη συνέχεια της χρονιάς, έναν πανηγυρικό υποβιβασμό στα 120 χρόνια ιστορίας του συλλόγου; Φαντάζεσαι αυτή την ομάδα στη Β εθνική, γυμνή από χρήματα και παίκτες, γυμνή από διασυνδέσεις, βορά στα όρνεα του ελληνικού ποδοσφαίρου που θα ήθελαν να τη δούν μαζί με τον Απόλλωνα Σμύρνης; Και σε συνδυασμό με ξενερωμένο μεγαλομέτοχο που κάθεται στο κότερο και διαλέγεται με το υπερπέραν ( .... ) ή με φευγάτο μεγαλομέτοχο και διαλυμένη διοίκηση; Και με απαξιωμένη - ηθικά -ομάδα και οπαδούς (που λες ότι είσαι Πανιώνιος και σου λένε "φέρε τον κασμά να σκάψουμε!") ...\nΓιά σκέψου br fun αυτό το σενάριο. Σου φαντάζει πλέον μακρυνό και απίθανο; Και αν υλοποιούνταμ, για απάντησέ μου: ποιός θα έχει κάνει μεγαλύτερο κακό στον Πανιώνιο από τους τελευταίους Προέδρους του;\nΓια πες μου. Με ενδιαφέρει η απάντηση σου.\n18 Οκτωβρίου 2010 - 10:31 π.μ.\nΕπειδή το φαντάζομαι, γι αυτό προτιμώ να βρεθεί η καλύτερη δυνατή λύση για να το αποφύγουμε.\nΔεν χαϊδεύω τα αυτιά κανενός, γιατί δεν έχω ανάγκη να το κάνω.\nΚάθε φορά που ξεκινάμε την κριτική στον Τσακίρη καταλήγουμε στην ψυχανάλυση.\nΜε ενδιαφέρει μια σωστή και εφαρμόσιμη λύση.\n18 Οκτωβρίου 2010 - 11:08 π.μ.\nΦίλε br fun,\nΔεν νομίζω πως πρέπει να παρεξηγείς αυτά που γράφω. Δεν είπα πως χαϊδεύεις τα αυτιά κανενός, ιδίως από ανάγκη και ιδιοτέλεια. Δεν καταλαβαίνω γιατί μου "την πέφτεις" επ' αυτού. Δεν το έγραψα, δεν το υπονόησα. Εκείνο που έγραψα και εννοώ, είναι πως το δίλημμα "Τσακίρης ή χάος" (κατα το "Καραμανλής ή τανκς", της μεταπολίτευσης), υπαρκτό και απειλητικό, σο οδηγει (μαζί με άλλους φίλους του blog) να επιμένετε πως η κριτική στον Τσακίρη δεν έχει νόημα.\nΕκεί είναι η βασική μας διαφωνία. Εγώ έχω καταλήξει πως το "Τσακίρης ή χάος" ΔΕΝ έχει νόημα. ΚΑνένα! Η διάλυση έρχεται ολοταχώς ΜΕ ΤΟΝ ΤΣΑΚΙΡΗ στο τιμόνι. Και η επόμενη ημέρα, μπορεί να κάνει την εποχή Μπέου να φαντάζει παράδεισος ...\n18 Οκτωβρίου 2010 - 11:27 π.μ.\nΚαι ένα μικρό υστερόγραφο, σε δύο σκέλη:\n θυμάμαι πάντα, να αναγνωρίζονται στον Τσακίρη καλές προθέσεις και "λάθη", ανθρώπινα ... Προσωπικά, αμφιβάλλω, τόσο για τη συγκρότηση του, όσο και για τις δυνατότητές του. Για τις προθέσεις του, όχι ακόμα.\n Για τον καθαρό Πανιώνιο των ημερών μας, δεν θυμάμαι ποιός άλλος φίλος του blog επισήμανε εύστοχα το παιχνίδι με τη Λάρισα και τον εξευτελισμό από τις δηλώσεις του (αρχιβρωμιάρη) Πανόπουλου. Τόσο καθαρός Πανιώνιος πιά, πώς να τον αντέξουμε ...\nΣυγγνώμη για τον κυνισμό και την ειρωνική διάθεση, αλλά ο (υπαρκτός) ρεαλισμός σου (και των άλλων φίλων) οδηγεί καμμία φορά σε απλουστεύσεις ...\n18 Οκτωβρίου 2010 - 11:34 π.μ.\nΔεν στην πέφτω καθόλου. Σου λέω πως το βλέπω. Απλά.\nΚώστα μου, την κουβέντα αυτή την κάνουμε ακριβώς επειδή όλοι μας καταλαβαίνουμε ότι πέφτουμε. Ουσιαστικά και επειδή καταλαβαίνουμε ότι επί τρία χρόνια πηγαίνουμε από το κακό στο χειρότερο.\nΠιστεύω ότι προσπαθώ να το θέσω σε ρεαλιστική βάση. Η ομάδα χρειάζεται αλλαγές άμεσα. Δείξε μου τις εναλλακτικές λύσεις σε κάθε επίπεδο (προπονητή, παικτών, διαχειριστή, ιδιοκτήτη) και τότε θα μπορώ να εκφέρω άποψη αν είναι καλύτερες ή όχι.\nΚανείς δεν είναι αναντικατάστατος, απλά όλοι μας γνωρίζουμε ότι είναι εξαιρετικά δύσκολο να αναλάβει την ομάδα τη δεδομένη στιγμή άνθρωπος με τα ποιοτικά χαρακτηριστικά του Τσακίρη (καθαρός, πανιώνιος, με όραμα και γεμάτο πορτοφόλι), ο οποίος μάλιστα να έχει γνώση του ποδοσφαίρου,συγκεκριμένο σχέδιο και καλύτερες ηγετικές ικανότητες.Με λίγα λόγια ψάχνουμε για ψύλλους στα άχυρα.\nόσες ευθύνες κι αν καταλογίσω στον Τσακίρη και πάλι οι αλλαγές θα γίνουν στα χαμηλότερα επίπεδα.\nΟ Τσακίρης κατά τη γνώμη μου είναι πολύ καλός πρόεδρος. Απλά πρέπει να έχει δίπλα του ανθρώπους που να μπορούν να συγκρατήσουν τον ενθουσιασμό του. Εκεί χάνει το παιχνίδι...Ίσως τελικά αυτό να είναι το πιο δύσκολο απ' όλα...\n18 Οκτωβρίου 2010 - 11:45 π.μ.\nΦιλε Costa,εγω ειπα οτι η κριτικη στον Τσακ δεν εχει νοημα αυτη τη στιγμη με τη εννοια οτι τα εχουμε πει και ξαναπει και αυτο δε βγαζει πουθενα.\nΝομιζω τετοιες ωρες χρειαζεται να σκεφτομαστε μονο το πως θα σωθει η ομαδα.\n18 Οκτωβρίου 2010 - 11:59 π.μ.\nΛυπάμαι αλλά θα επαναλάβω ότι η κριτική στον ιδιοκτήτη θα είχε νόημα αν υπήρχαν άλλοι που ενδιαφέρονται ν' αγοράσουν την ΠΑΕ. Εγώ δεν γνωρίζω να υπάρχουν τέτοιοι.\nΑντιθέτως οι κριτικές στη διαχείριση της ΠΑΕ είναι αναγκαίες γιατί θα μπορούσαμε αν δεν προσφεύγαμε σε 'εξωτικές' λύσεις στυλ Κιντή ή μαιτρ Φερέρα και σε "υπερβάσεις" αλα Ρεκόμπα με Χούτους εν δυνάμει Προέδρους και προπονητές που δεν του χώραγε ο Αλβάρο γιατί δεν ...μάρκαρε..., τώρα δε θα ήμασταν σε αυτό το χάλι. Μια φορά δεν κάναμε το εξεζητημένο τα τελευταία 3 χρόνια με Παράσχο και πορευθήκαμε νορμάλ και αξιοπρεπώς.\nΑν και δεν θεωρώ το Λίνεν υπερπροπονητή, νομίζω πλεόν ότι η μόνη δυνατότητα να δοθεί η ώθηση σε αυτή την ομάδα να ξεπεράσει την κατάπτωση είναι ο συνδυασμός της αποχώρησης Κιντή και του ορισμού διευθύνοντος συμβούλου με οικονομικές αρμοδιότητες με Πρόεδρο πανιώνια προσωπικότητα αν ο τσακίρης δεν μπορεί και επάνοδο του Γερμανού στην τεχνική ηγεσία.\n18 Οκτωβρίου 2010 - 1:19 μ.μ.\nΊωνα, είναι εξαιρετικά ορθολογική η προσέγγισή σου. Όπως και του Brfun άλλωστε.\nΤελικά, σας ζηλεύω που μπορείτε και κρατάτε την ψυχραιμία σας. Προσωπικά, εκρήγνυμαι. Και όχι τόσο με τον Τσακίρη ή τον Κιντή και άλλους "κυβερνητικούς". Αλλά δεν έχει νόημα, νομίζω πως η προσέγγιση των περισσοτέρων εδώ είναι ψύχραιμη και λογική. Όσο και αν χρειάζεται να παραβλέπει κανείς κάποια πράγματα.\nΠάντως, είναι αδύνατον αυτή την εποχή να σκεφτώ πολύ ψύχραιμα. Αυτό το συνεχές καραγκιοζιλίκι, που έφτασε στο αποκορύφωμα με τις εξαγγελίες Κιντή για "μοντέρνο scouting" που συνδυαζόταν με "όραμα για την ομάδα και την κοινωνία" με έχει εξουθενώσει. Με έχει αποδιοργανώσει τελείως ...\n18 Οκτωβρίου 2010 - 1:44 μ.μ.\nΣτο σχήμα αυτό συμφωνώ απόλυτα.\nΠρέπει επίσης να επιστρέψουν άνθρωποι που ξέρουν την ποδοσφαιρική αγορά και να τρέξουν από τώρα το θέμα των μεταγραφών.\nΝα μην ξεχνάμε ότι ο Λίνεν έχει υψηλό κασέ... Αν υπολογίσεις αποζημιώσεις κ.λ.π δεν είναι ούτε για να το συζητάμε...\nΚαι όλα αυτά ενώ δεν έχουμε ιδέα για τα χρήματα που θέλει να ρίξει το Τσακίρης στην ομάδα.\nΑκόμη κι αν ο Στόρε έφταιγε για πολύ περισσότερα, η αλλαγή προπονητή τη δεδομένη στιγμή είναι σχεδόν απαγορευμένη (οικονομικά).\n18 Οκτωβρίου 2010 - 1:47 μ.μ.\nΤι οραμα Costa,αυτο ειναι πανοραμα!\nΑκουγα Μακη τωρα στους Πανουτσοκαρπετοπουλους.\nΠερα απο τα ''γνωστα''για ομαδα Πανιωνιων που ενδεχεται να αναλαβουν(..),ο Καρπετ πεταξε το ονομα Χρηστος Κανελλακης...\nΚώστα, το πλάνο Κιντή δεν ήταν από μόνο του κακό. Θα μπορούσε να είναι καλό αν εφαρμόζονταν με μέτρο.\nΕίναι το πλάνο της Λυών. Η διαφορά μας όμως είναι ότι στην Λυών το εφάρμοσαν άλλα πρόσωπα και όχι ο Κιντής. Δεν μπορείς να κάνεις ξεπατικωτούρα ένα ολόκληρο ποδοσφαιρικό μοντέλο και να το φέρεις αυτούσιο.\nΤο ερώτημά μου είναι άλλο. Έστω και το μοντέλο Κιντή - Λυών απέτυχε. Σε τι κατάσταση είναι το μπάτζετ της ομάδας; Αν έχουμε πλεόνασμα πάει κι έρχεται, ιδίως αν κινηθούμε σύντομα. Αν όμως με τα εξωτικά έχουμε ρίξει έξω το μπάτζετ, τότε το πράγμα πάει αλλού.\nΕκεί λοιπόν είναι η δική μου ανησυχία και ειλικρινά δεν έχω περιθώριο να σκεφτώ ό,τιδήποτε άλλο πέρα από τα οικονομικά.\nΜην σας ξεγελάνε οι Αφρικανοί.Το ρόστερ έχει 35 παίκτες και αυτοί δεν τρώνε ψωμί με νερό.\nΑν τα οικονομικά είναι χάλια δεν μπορεί να αποκλειστεί η πώληση βασικού παίκτη τον Δεκέμβριο. Αυτό κι αν είναι ρίσκο...\nΑπ' όπου και να την πιάσεις την κατάσταση είναι να τρελαίνεσαι.\n18 Οκτωβρίου 2010 - 1:52 μ.μ.\nΔεν πιστεύω ότι ο Στόρε θ' αντέξει την πίεση και απ' όσα δείχνει δεν είναι ο προπονητής που έστω 'καταστροφικά', ξέρει ν' αρπάζει βαθμούς.\nΓια να μη πω ότι ούτε ο Λίνεν είναι τέτοιος...Ίσως ο Μπουμπένκο θα ταίριαζε καλύτερα.\nθα επαναλάβω ότι πέρυσι ήμασταν σε καλύτερη κατάσταση όταν έφυγε ο Φερέρα. Αν ερχόταν ο Στόρε αντί του Παράσχου, θα σωζόμασταν;\nΌντως μπορεί το οικονομικό να μπλοκάρει την όποια αλλαγή ακόμα και του Κιντή, που δυστυχώς θα πρέπει να ντρέπεται αν η ομάδα είναι έτσι και δεν κάνει ούτε αυτό που είπε, να πάρει το καπελάκι του και να φύγει...\n18 Οκτωβρίου 2010 - 2:18 μ.μ.\nΨαχνουμε ψύλλους στ' αχυρα ρε μαγκες\nΟταν αφήνεις έξω τον πιο φορμαρισμενο παικτη (κοντοε) και τον δηλωνεις ταχα τραυματια και θαβεις λοους που μπορουν και γουσταρουν να παιξουν μπαλα (σαμαρη, κοντοχρηστο, κουρντι, φανουρη, κολοβο) γιατι πρεπει να παιζουν οι καραβιες τοτε κλαφτα\n18 Οκτωβρίου 2010 - 2:22 μ.μ.\nO Κοντοές δεν κάνει τον τραυματία. Είναι όντως τραυματίας.\n18 Οκτωβρίου 2010 - 2:26 μ.μ.\nπράγματι όλοι αυτοί που αναφέρεις μπορεί να γουστάρουν να παίξουν και να έχουν ψυχή, αλλά αν προσθέσεις και τον Γιαννάκη, δεν κάνεις ομάδα αξιώσεων. Ότι έπρεπε να πάρουν σημαντικές ευκαιρίες (τουλάσιστον οι Κούρντι, Σαλαλί, Κολοβός και Αναστασόπουλος) θα συμφωνήσω απόλυτα.\nΤο θέμα είναι γιατί δεν χρησιμοποιούμε τον Σκούρτη ή γιατί όταν παίζει ο Σαλαλί, δεν παίρνει πάσα ούτε με εισαγγελική παραγγελία.\n18 Οκτωβρίου 2010 - 2:29 μ.μ.\nΑν ψάχνουμε για πρόεδρο πάντως, έχω να σας πω ότι είναι ελεύθερος ο Λαπόρτα...Με τα δικά του ρποβλήματα βέβαια :)\n18 Οκτωβρίου 2010 - 2:34 μ.μ.\nbr o γιαννακης παρακαλουσε να παιξει και του λεγανε 'εισαι τραυματιας΄\nτιποτα δεν εχει\nγιατι δεν τον ρωτατε;\nο σαμαρης πεταει στις προπονησεις και δεν τον βαζουν ουτε 18αδα\n18 Οκτωβρίου 2010 - 2:46 μ.μ.\nO Κοντοές παρακαλούσε να παίξει με ένεση. Είναι ψυχάρα, αλλά δεν είναι δυνατόν να ρισκάρει κανείς τη συμμετοχή του.\n18 Οκτωβρίου 2010 - 2:50 μ.μ.\nΦοβάμαι πως αναμασάμε τα ίδια και τα ίδια.Κάποιος δημοσιογράφος,δεν πρόλαβα να ακούσω το όνομα,έγραψε πολύ εύστοχα ότι ο Πανιώνιος είναι αμάξι που χρειάζεται ρεκτιφιέ και δυστυχώς πρέπει να το κάνει εν κινήσει.Δυστυχώς έχει δίκιο.Κυλάμε με χαλασμένη μηχανή και σπασμένα φρένα προς το γκρεμό.\nΑκόμη πιο δυστυχώς το πρώτο και βασικότερο είναι η διάθεση του Τσακίρη να σώσει ή όχι την ομάδα.Και διάθεση σημαίνει χρήμα,αφού κανείς από τους Κιντή,Μπανγκσμπο και Στόρε δεν είχε τη στοιχειώδη ευθιξία που έχουν οι άντρες να παραιτηθεί.\nΕν κατακλείδι,ας βγει να δηλώσει τις προθέσεις του ΤΩΡΑ.Δεν υπάρχει εν θερμώ.Αλίμονο τότε στον ασθενή που αιμορραγεί ξαφνικά στο χειρουργείο και ο γιατρός του πάει για καφέ για να ηρεμήσει...\n18 Οκτωβρίου 2010 - 4:07 μ.μ.\nΔιαβάζοντας πολλές από τις απόψεις σας δεν σας κρύβω ότι έχω μπερδευτεί. Σίγουρα κάτι πρέπει να γίνει. ή ο Τσακ να στηρίξει τους πάντες ή να κάνει άμεσα κάποιες αλλαγές. Εκείνος είναι που ξέρει τι φταίει. Εγώ μπορώ να λέω ότι θέλω αλλά εκείνος μόνο μπορεί να δώσει λύσεις.\nΕμένα πάντως η μέχρι τώρα παρουσία μας δεν με εκπλήσει από την στιγμή που όλα σχεδόν στην ομάδα είναι καινούρια. Πρόεδρος, προπονητής, τεχνικό επιτελείο, διοίκηση, αρκετοί νέοι παίχτες. Αν έκανε δηλαδή η ομάδα μέχρι τώρα πολύ καλή πορεία θα μιλάγαμε για μεγάλη επιτυχία. Πράγμα πολύ δύσκολο γιατί ουσιαστικά γίνεται μια νέα προσπάθεια και είμαστε ακόμα στην αρχή της σεζόν.\nΣίγουρα κάποια πράγματα που βλέπω δεν μου αρέσουν καθόλου αλλά ελπίζω ο Τσακ να τα αλλάξει και να τα διορθώσει.\n18 Οκτωβρίου 2010 - 5:36 μ.μ.\nΠόσοι στην πρώτη ενδεκάδα είναι νέοι παίκτες...?\nΚαι προφανώς αν η ομάδα ε΄λιχε πάρει έστω κάποιους βαθμούς στα δυο ματς με Βόλο και Εργοτέλη, πιθανότατα θα μιλάγαμε για πετυχημένη πορεία.\nΗ ομάδα φίλοι μου σαν έμψυχο υλικό πρώτης γραμμής δεν είναι τόσο καινούργια, απλά αυξήθηκαν κάπως τα κενά της, τόσο ώστε στο οριακό ελληνικό πρωτάθλημα (μην ξεχνάμε ότι δε σωθήκαμε και πολύ άνετα πέρυσι), να κινδυνεύει πλέον σοβαρότατα.\nΔυστυχώς ούτε θα ψηλώσει ο Φουγκουάγιο και θα αποκτήσει γρήγορες επιστροφές, ούτε θα γεννήσει το χορτάρι του γηπέδου σέντερ φορ για να ρίξει επιτέλους τη ρημάδα τη μπάλα στο πλεκτό.\nΚαι ο σχεδιασμός της ομάδας έγινε με πολές απορρίψεις παικτών που βλέπουμε αλλού να ρίχνουν τη μπάλα στο πλεκτό (εδώ και παλτά που έφυγαν από μας κακήν κακώς μετατράπηκαν σε serial killers). Κάτι λοιπόν είναι σάπιο βασίλειο της Δανιμαρκίας.\n18 Οκτωβρίου 2010 - 10:34 μ.μ.


Ευτυχείτε! 19/05/2020 | OPEN TV\nκαταχωρήθηκε: Τρίτη 19 Μαΐου 2020 14:31\nΗ πρώτη αντίδραση της Ελένης Μενεγάκη στις φήμες για επιστροφή της στον ΑΝΤ1, το spoiler από τις Άγριες Μέλισσες αλλά και όλα όσα είπε στην Κατερίνα Καινούργιου η σύντροφος της Ντέμης από το Masterchef, Άλκηστις Αλεξανδράτου, στα gossip θέματα της ημέρας. Αποκλειστικά στο Ευτυχείτε μίλησαν ο Ιωάννης Παπαζήσης και ο Μανούσος Μανουσάκης για το Κόκκινο Ποτάμι, Μαρία Σολωμού για τις «Εγκλωβισμένες», η Άσπα Τσίνα και ο Τρύφωνας Σαμαράς για το J2US, η Εβελίνα Παπούλια αλλά και η Μαριαλένα Ροζάκη από το Καφέ της Χαράς.\nΕυτυχείτε! 03/07/2020Φινάλε για τη σεζόν με πολλές εκπλήξεις, αγαπημένους καλεσμένους και κλίμα χαράς και συγκίνησης, έκανε η εκπομπή «Ευτυχείτε» με την Κατερίνα... Ευτυχείτε! 02/07/2020Η τελευταία εκπομπή της Ελένης Μενεγάκη, οι δηλώσεις της και το πλατό της που γέμισε με δάκρυα αλλά και ο σχολιασμός του Γρηγόρη Γκουντάρα για την... Ευτυχείτε! 20/05/2020Η αποκλειστική είδηση για την Ηλιάνα Παπαγεωργίου και η απάντηση της Ελένης Χατζίδου και του Ετεοκλή Παύλου στις φήμες που τους θέλουν να παρουσιάζουν... Ευτυχείτε! 29/06/2020Μάριος Πρίαμος, Γιώργος Λιβάνης και Τρύφωνας Σαμαράς στην παρέα του Ευτυχείτε! μιλούν για τις εμφανίσεις τους στο Just The 2 Of Us. Μεταξύ των θεμάτων...


Η οικονομική δολοφονία και ο νόμος της σιωπής ~ NEWS24plus\nΣιωπή! Η έκφραση γνώμης απειλεί την επιβίωση της χώρας. Σύμφωνα με τον υπουργό Οικονομικών Ευ. Βενιζέλο χθες το βράδυ (18.9.2011): «Αυτό δεν μπορεί να συνεχιστεί. Ο καθένας που λέει τοοτιδήποτε – πολιτικός, δημοσιογράφος, αναλυτής, επιχειρηματίας, ακαδημαϊκός – πρέπει να έχει συνείδηση ότι αυτά που λέει μπορεί να χρησιμοποιηθούν ως επιχειρήματα κατά της χώρας».\n«Αυτό που αμφισβητείται διεθνώς, αυτό που είναι πια ένα στερεότυπο αρνητικό για την Ελλάδα, είναι η ικανότητα όχι της κυβέρνησης, αλλά η ικανότητα της χώρας. Αμφισβητείται ακόμα περισσότερο, εάν η Ελλάδα ως χώρα, ως κοινωνία, ως έθνος, έχει την πραγματική βούληση να κάνει όλα όσα πρέπει προκειμένου να βγει οριστικά από την κρίση και να ανακτήσει τη θέση που της αναλογεί στην ευρωπαϊκή και διεθνή αγορά, την ανταγωνιστική θέση.\nΚαι αυτό το στερεότυπο τροφοδοτείται δυστυχώς από πολλούς παράγοντες που αρθρώνουν με ευκολία και προχειρότητα δημόσιο λόγο, δημόσιο λόγο που υπονομεύει την αξιοπιστία της χώρας, που χρησιμοποιείται αμέσως ως επιχείρημα στους διεθνείς κύκλους, προκειμένου να πληγεί η εικόνα της χώρας και να αμφισβητηθεί η αποφασιστικότητά της και η ικανότητά της να προχωρήσει στην εφαρμογή του προγράμματος και, στο μέρος που την αφορά, στην εφαρμογή των αποφάσεων της Ευρωζώνης, των αποφάσεων του Ιουλίου.\n(...) Κάθε τι που λέγεται, που είναι ανεύθυνο, ατεκμηρίωτο και που μπορεί να οδηγήσει σε πολύ μεγάλους κινδύνους τη χώρα, έχει οικονομικές συνέπειες για τον κρατικό προϋπολογισμό και για το εισόδημα και τηνπεριουσία κάθε πολίτη, κάθε επιχείρησης, κάθε νοικοκυριού».\nΚάθε έκφραση γνώμης, λοιπόν, κάθε αμφισβήτηση της πολιτικής των κυρίων Παπανδρέου και Βενιζέλουαπειλεί «τη χώρα», «τον κρατικό προϋπολογισμό και για το εισόδημα και την περιουσία κάθε πολίτη, κάθε επιχείρησης, κάθε νοικοκυριού». Συνεπώς η ελεύθερη έκφραση γνώμης δεν μπορεί να συνεχιστεί.\n● Τι κι αν έχουν καταστρέψει την οικονομία;\n● Τι κι αν έχουν διπλασιάσει τους ανέργους μέσα σε έναν χρόνο και κάτι;\n● Τι κι αν έχουν βυθίσει στην απόγνωση εκατοντάδες χιλιάδες μικρούς και μεσαίους επιχειρηματίες μαζί με τους εργαζομένους τους;\n● Τι κι αν έχουν οδηγήσει τη χώρα στα πρόθυρα της επίσημης πτώχευσης ενώ οι πανηγυρισμοί τους για τη σωτηρία της χώρας είναι αμέτρητοι;\n● Τι κι αν διαλύουν εκ θεμελίων υγεία, παιδεία, ασφάλιση και κοινωνικό κράτος;\n● Τι κι αν έχουν αποφασίσει την πλήρη εξαφάνιση ολόκληρου πλέον του κράτους στο όνομα πότε της διαφθοράς, πότε των «αναγκαίων μεταρρυθμίσεων» και πότε της επίτευξης των δημοσιονομικών στόχων;\n● Τι κι αν έχουν αποτύχει παταγωδώς στην επίτευξη έστω και ενός δημοσιονομικού στόχου από την αρχή της θητείας τους;\n● Τι κι αν έχουν εκτροχιάσει το χρέος σε επίπεδα πολύ υψηλότερα απ’ αυτά που υπολόγιζαν μαζί με την τρόικα όταν μας φορούσαν καπέλο το «μνημόνιο»;\n● Τι κι αν έχουν αποτύχει να βρουν τη φοροδιαφυγή και, κατά συνέπεια, έχουν επιβάλει έξι - εφτά φορές φόρους στα ακίνητα;\n● Τι κι αν φορολογούν με έκτακτες εισφορές τους περυσινούς εργαζόμενους και φετινούς άνεργους;\n● Τι κι αν έχουν βγάλει στο σφυρί, ακόμη και χωρίς κανένα δημοσιονομικό όφελος, ολόκληρη την εθνική περιουσία;\n● Τι κι αν οι δανειστές και επιτηρητές – της τρόικας και της ευρωζώνης – τους αποκαλούν συνεχώςανίκανους και ψεύτες;\n● Τι κι αν έχουν δεσμεύσει τη χώρα με την επαχθέστερη δανειακή σύμβαση που υπέγραψε ποτέ χώρα;\n● Τι κι αν έχουν καταργήσει πρακτικά το κοινοβούλιο περνώντας «νόμο περί κύρωσης της δανειακής σύμβασης» την ώρα που το πλήρες κείμενο της δανειακής – μαζί με όλες τις δεσμεύσεις που ανέλαβαν – παραμένει επτασφράγιστο μυστικό στα δικηγορικά γραφεία του Λονδίνου;\n● Τι κι αν ετοιμάζουν Ειδικές Οικονομικές Ζώνες γερμανικού κυρίως ενδιαφέροντος, με μηδαμινούς μισθούς, χωρίς ασφαλιστικά δικαιώματα και με μηδαμινές χωρίς φορολογικές υποχρεώσεις για τους επενδυτές;\n● Τι κι αν μετατρέπουν το σύνολο των ελευθέρων επαγγελματιών και των εργαζομένων δημόσιου και ιδιωτικού τομέα σε εξαθλιωμένους ανέργους, έτοιμους να τεθούν στη διάθεση των «επενδυτών» του... «Σχεδίου Μάρσαλ» στις Ειδικές Οικονομικές Ζώνες;\n● Τι κι αν διαλύουν ολόκληρη τη χώρα παραδίδοντας την περιουσία και τους ανθρώπους της έρμαιο στις διαθέσεις δανειστών, επιτηρητών και «επενδυτών», οι οποίοι κατά σύμπτωση είναι οι ίδιοι και με τις τρεις ιδιότητες;\n● Τι κι αν όλα αυτά συμβαίνουν με μια κυβέρνηση η οποία, κατά μεγάλο μέρος της σύνθεσής της, αποτελείται από πολιτικούς που για πολλά χρόνια έχουν κυβερνήσει την Ελλάδα;\n● Τι κι αν όλοι μαζί ανήκουν στο κόμμα που μεταπολιτευτικά όχι μόνο κυβέρνησε τα περισσότερα χρόνια τη χώρα, αλλά κυρίως αποτέλεσε και αποτελεί το επίκεντρο του πολιτικού συστήματος, αυτό που έχτισεαυτό το κράτος, αυτό που διαχειρίστηκε σχεδόν το σύνολο των κοινοτικών κονδυλίων, αυτό που έλαβε όλες τις στρατηγικές αποφάσεις οι οποίες καθόρισαν το νομικό, συνταγματικό, οικονομικό, αναπτυξιακό, ιδεολογικό πλαίσιο στο οποίο κινήθηκε η χώρα τις τελευταίες δεκαετίες.\nΑυτές τις δεκαετίες που και οι ίδιοι ομολογούν ότι κατέστη η χώρα όμηρος των δανειστών – των... «δάνειων δυνάμεων», όπως με μια εννοιολογικά και πραγματολογικά ακατανόητη διατύπωση το περιγράφει κατ’ επανάληψη ο πρωθυπουργός.\nΟλοκληρωτική και επικίνδυνη\nΣύμφωνα με τον Βενιζέλο, λοιπόν, καμιά σημασία δεν έχουν όλα αυτά. Το πρόβλημα είναι – έστω και αν αδέξια αποδίδει την πολεμική ατάκα του στην τρόικα και το... Eurogroup:\n● οι «εργαζόμενοι της ΔΕΗ που απειλούν να παρεμποδίσουν την έκδοση των λογαριασμών»,\n● οι «πολιτικοί που ενθαρρύνουν ή ανέχονται ένα κίνημα αντίστασης του τύπου “δεν πληρώνω προκειμένουνα οδηγήσω τη χώρα σε χρεοκοπία”»,\n● οι «δημοσιογράφοι που γίνονται κήρυκες της ανομίας με εντυπωσιακή επιπολαιότητα και ευκολία»,\n● οι αναλυτές, επιχειρηματίες, ακαδημαϊκοί, «που λένε το οτιδήποτε» το οποίο «μπορεί να χρησιμοποιηθεί ως επιχείρημα κατά της χώρας».\nΔιότι αυτοί θα είναι οι υπεύθυνοι αν το γελοίο χαράτσι στα ακίνητα «αποδώσει 20% λιγότερο ή 50% λιγότερο». Όχι η κυβέρνηση, η οποία οδήγησε τη χώρα σε ύφεση – μέχρι στιγμή και μόνο η... επίσημη – πάνω από 7,5%. Φανταστείτε να μην ήλεγχαν τόσο μεγάλο μέρος των ΜΜΕ, να μην είχαν τη «διανόηση» σιωπηλή ή με το μέρος τους. Φανταστείτε να υπήρχε κάποιους είδους εκτεταμένη κριτική ουσίας, που να «επισημοποιεί» τη γενικευμένη λαϊκή κατακραυγή για την ανικανότητα και τα οικονομικά και πολιτικά εγκλήματά τους...\n1. Δυστυχώς, κατά την αυτοκρατορική λογική Παπανδρέου και Βενιζέλου (ας μην ξεχνάμε ότι αυτές τις ολοκληρωτικού τύπου απόψεις πρώτος έχει εκφράσει ο ίδιος ο πρωθυπουργός τον τελευταίο καιρό...), η χώρα ταυτίζεται με την κυβέρνηση. Οτιδήποτε μπορεί να αποτελέσει κριτική προς την κυβέρνηση αποτελεί έγκλημα κατά της χώρας.\n2. Ευτυχώς, όμως, όσο κι αν πάντα υπάρχουν τρομοκρατημένοι, πρόθυμοι ή αφελείς για να αποδεχθούν αυτό το κατ’ εξοχήν αντιδημοκρατικό σκεπτικό, αυτή τη βγαλμένη από τις πιο μαύρες σελίδες της πολιτικής προπαγάνδας επιχειρηματολογία, είναι αυταπόδεικτος ο παραλογισμός της.\nΩστόσο παραμένει πάντα επικίνδυνη διότι εκφέρεται την ώρα που κρίνεται το μέλλον της χώρας, την ώρα που καμιά βεβαιότητα δεν μας παρέχει αυτή η κυβέρνηση πως μπορεί – έστω καθ’ υπόθεσιν – να διαχειριστεί την κατάσταση πτώχευσης διασφαλίζοντας τα συμφέροντα του ελληνικού λαού.\nΑκόμη χειρότερα, όμως, εκφέρεται από μια κυβέρνηση δίχως κύρος ούτε στο εσωτερικό ούτε στο εξωτερικό. Από μια κυβέρνηση που προσπαθεί αγωνιωδώς να πάρει μαζί της, στο πολιτικό έρεβος που την περιμένει, όσο περισσότερους μπορεί.\nΟ Ηρόδοτος και το ψέμα\nΟ Αλικαρνασσεύς ιστορικός και γεωγράφος της αρχαιότητας Ηρόδοτος αναφέρει (Ιστορία Α. 138 – απόσπασμα που περιέχεται στην Αρχαία Ιστορία της Α Γυμνασίου και τη διδάσκονται τα παιδιά μας):\n«Στους Πέρσες είναι απαγορευμένο να μιλούν για πράγματα που δεν επιτρέπεται να κάνουν. Ως πιο αισχρό πράγμα θεωρούν το ψεύδος, κατόπιν το να οφείλει κανείς χρήματα. Και τούτο για πολλούς λόγους, προπάντων όμως, όπως λένε, για τον λόγο ότι όποιος χρωστάει χρήματα όλο και κάποιο ψέμα λέει»!\nΠερί ψεύδους λοιπόν: Οι δαπάνες του τακτικού προϋπολογισμού το πρώτο οκτάμηνο του 2011 (Ιανουαρίου - Αυγούστου) αυξήθηκαν κατά 8,1% ή 2,5 δισ. ευρώ συγκριτικά με τις δαπάνες το ίδιο διάστημα του 2010. Αυτό το ποσόν προσπαθούν να μαζέψουν με το χαράτσι στα ακίνητα. Τι όμως συνέβαλε κυρίως σε αυτή την αύξηση; Σύμφωνα με την ανακοίνωση του υπουργείου Οικονομικών:\n● στις αυξημένες δαπάνες για τόκους κατά 2,067 δισ. ευρώ,\n● στις αυξημένες επιχορηγήσεις στα Ασφαλιστικά Ταμεία εξαιτίας της μείωσης των εσόδων τους από ασφαλιστικές εισφορές κατά 1,701 δισ. ευρώ,\n● στον ΟΑΕΔ για την καταβολή επιδομάτων ανεργίας κατά 322 εκατ. ευρώ,\n● στα νοσοκομεία κατά 853 εκατ. ευρώ (649 εκατ. ευρώ για την πληρωμή των προμηθειών του έτους 2011 και 204 εκατ. ευρώ για την καταβολή οφειλών από προμήθειες παρελθόντων ετών).\nΑπ’ όλα αυτά τα κονδύλια, μόνο 204 εκατ. ευρώ αφορούσαν παλαιότερες οφειλές. Όλα τα υπόλοιπα (κυρίως τα μεγάλα, όπως οι τόκοι των δανείων και οι επιχορηγήσεις σε ασφαλιστικά ταμεία και ΟΑΕΔ) είναι απτά αποτελέσματα της πολιτικής τους. Και τα στοιχεία δεν προέρχονται από την αντιπολίτευση, από δημοσιογράφους, αναλυτές ή... ακαδημαϊκούς. Αλλά από τις δικές τους ανακοινώσεις.\nΌπως επίσης η κατεδάφιση της «λογικής» του Μεσοπρόθεσμου δεν προήλθε από κανέναν εκ των ανωτέρω, τους οποίους σκαιότατα καθυβρίζει και απειλεί ο υπουργός Οικονομικών και αντιπρόεδρος της κυβέρνησης, αλλά από την Επιτροπή Προϋπολογισμού της Βουλής, την οποία ο ίδιος καθαίρεσε – αν και η κυβέρνησή του την είχε επιλέξει και προτείνει. Στο πνεύμα προφανώς της λογικής ότι ακόμη και η επιστημονική τεκμηρίωση είναι εχθρός της κυβέρνησης – και... κατά συνέπεια της χώρας!\nΑντίστοιχα η αποκάλυψη ότι η Κομισιόν είχε τεχνητά διογκώσει το έλλειμμα του 2009 προκειμένου να δικαιολογηθεί η λήψη των μέτρων λιτότητας δεν προήλθε από τους ανωτέρω υβριζόμενους και απειλούμενους, αλλά από την ανεξάρτητη πλέον Ελληνική Στατιστική Αρχή, η οποία επίσης καρατομήθηκε πλην του προέδρου της.\n1. Ας μην ξεχνάμε ότι εκείνο το έλλειμμα αποτέλεσε – υποτίθεται... – το κίνητρο του Γ. Παπανδρέου για να ζητήσει από τον Ντομινίκ Στρος Καν, τότε επικεφαλής του ΔΝΤ, ήδη από τον Δεκέμβριο του 2009, την προσφυγή της Ελλάδας στο Ταμείο. Ένα κατασκευασμένο έλλειμμα για μια προαποφασισμένη προσφυγή.\n2. Ας μην ξεχνάμε ότι η απάντηση του Στρος - Καν, σύμφωνα με τον ίδιο, στο περίφημο κομμένο απόσπασμα από τη συνέντευξή του στο γαλλικό Canal Plus, ήταν πως οι Ευρωπαίοι δεν θα δεχτούν σε καμία περίπτωση τη μονομερή παρέμβαση του Ταμείου σε μία χώρα της Ευρωζώνης. Σύμφωνα πάντα με τον Στρος Καν, η ανταπάντηση του Παπανδρέου ήταν: «Μην ανησυχείς για την Ευρώπη, εγώ μπορώ να τους πείσω».\n3. Ας μην ξεχνάμε ότι αμέσως μετά, στη Σύνοδο Κορυφής της 11ης Δεκεμβρίου 2009, ο Παπανδρέου έθεσε το θέμα στους Ευρωπαίους και εισέπραξε κατηγορηματική άρνηση.\n4. Ας μην ξεχνάμε ότι ήδη από νωρίτερα ο ίδιος και ο υπουργός του επί των Οικονομικών Γ. Παπακωνσταντίνου, με τα spread στον... βυθό, δυσφημούσαν διεθνώς τη χώρα μιλώντας για «Τιτανικό» υποχρεώνοντας τους πάντες να συζητούν ανοιχτά το ενδεχόμενο στάσης πληρωμών και να ζητούν διεθνή βοήθεια προς την Ελλάδα.\n5. Ας μην ξεχνάμε ότι πριν από τη Σύνοδο Κορυφής του Μαρτίου 2010 ο Παπανδρέου απείλησε (το περίφημο «πιστόλι πάνω στο τραπέζι»!) με προσφυγή της Ελλάδας στο ΔΝΤ αν οι Ευρωπαίοι δεν αποφάσιζαν ένα «πακέτο στήριξης» προς την Ελλάδα.\nΗ συγκάλυψη δεν είναι αιώνια\nΕίναι, λοιπόν, προφανές γιατί μια κυβέρνηση που λειτούργησε με λογική «οικονομικού δολοφόνου»σήμερα απαιτεί τη σιωπή των πάντων. Μένει να μας εξηγήσουν πώς ακριβώς σκοπεύουν να την επιβάλουν. Αν και ο Βενιζέλος, ο εμπνευστής του πιο εξοντωτικού πλαισίου για την ελευθερία του Τύπου, το οποίο έχει μετατρέψει τις αγωγές κατά ΜΜΕ και δημοσιογράφων σε καθημερινότητα, διευκολύνοντας και τη φίμωση και τον εκβιασμό τους, όλο και κάποια νέα ιδέα θα έχει να μας παρουσιάσει.\nΜόνο που η συγκάλυψη σε καμιά περίπτωση δεν είναι αιώνια. Τα γεγονότα παραμένουν – και, ως επί το πλείστον, δεν τα δημιουργούν η αντιπολίτευση, οι δημοσιογράφοι, οι αναλυτές και οι... ακαδημαϊκοί.\nΑντιθέτως τα αποκαλύπτουν τα πεπραγμένα τους, οι ανακοινώσεις τους, οι θεσμικοί παράγοντες και, ενίοτε, πρώην φίλοι και σύντροφοί τους στη μεγάλη υπόθεση του διεθνούς... σοσιαλισμού, όπως ο κ. Ντομινίκ Στρος Καν. Ο οποίος, πριν από τις αποκαλύψεις του, ήταν προσωπικός φίλος του πρωθυπουργού της Ελλάδας.\nΑς ελπίσουμε ότι κάποια στιγμή θα αναζητηθεί, με οργανωμένο και θεσμικό τρόπο, η αλήθεια για όσα οδήγησαν τη χώρα στην καταστροφή.\nΣε συνθήκες παγκοσμιοποιημένης ενημέρωσης άλλωστε το χθεσινό «διάβημα» Βενιζέλου καθίσταται απλώςγελοίο ως προς την προστασία της κυβέρνησης.\nΠαραμένει όμως επικίνδυνο ως προς την ολοκληρωτική λογική του. Κι αυτό ακριβώς καθιστά τη διερεύνηση της αλήθειας πρώτιστο καθήκον. Και των θεσμών, και των κομμάτων, και των υβριζόμενων και απειλούμενων «δημοσιογράφων, αναλυτών και ακαδημαϊκών», αλλά πρωτίστως του ελληνικού λαού.\nΤου μόνου ο οποίος μπορεί να πιέσει αποτελεσματικά για να διαλευκανθούν τα σκοτεινά σημεία τουεφιάλτη που ο ίδιος βιώνει σήμερα. Ενός εφιάλτη που γίνεται όλο και χειρότερος...


Πώς μπορώ να διαγράψω μια εργασία από τη βάση του TurnItIn; | Αθηνά\n57 0 0 February 14, 2022\nΔεν υπάρχει η δυνατότητα διαγραφής μιας εργασίας από τους τελικούς χρήστες. Εάν πατήσετε το εικονίδιο του κάδου απορριμμάτων που εμφανίζεται δίπλα από κάθε εργασία, τότε αυτή σβήνεται από τον λογαριασμό σας, αλλά όχι από το σύστημα και θα αντιπαραβληθεί με όλες τις νέες υποβολές. Για την οριστική διαγραφή από το σύστημα θα πρέπει να στείλετε στους διαχειριστές μας το Class ID και το Document ID.\nTags: ΕΔΙΠ, ΕΤΕΠ, Φοιτητές


Οι Έλληνες πρόσφυγες που είχαν καταγωγή από τις πόλεις και τα χωριά της Μ.Ασίας εγκαταστάθηκαν στη Λαμία (Νέα Μαγνησία, Μεγάλη Βρύση), τη Στυλίδα, τη Λοκρίδα (Μώλος, Αταλάντη, Αγιος Κωνσταντίνος) και αντιμετώπισαν μεγάλες δυσκολίες τα πρώτα χρόνια. Στην αρχή, οι περισσότεροι έκαναν έναν αγώνα επιβίωσης ζώντας σε συνθήκες μεγάλης φτώχειας. Η εργατικότητα, η αξιοπρέπεια, ο κοινός πόνος και καημός για τις χαμένες πατρίδες, ο πολιτισμός που κουβαλούσαν, τα ελληνικά ήθη και έθιμα τους κράτησαν ενωμένους και τους έδωσαν δύναμη να ξεπεράσουν αυτές τις δυσκολίες με τον καιρό. Σε αυτή τη σελίδα καταγράψαμε αληθινές μαρτυρίες ανθρώπων που βίωσαν τον ξεριζωμό και τις δυσχέρειες προσαρμογής στη νέα τους πατρίδα, τη Φθιωτική γη, πριν πολλά χρόνια. Οι γραπτές μαρτυρίες προέρχονται από το αρχείο καταγεγραμμένων αφηγήσεων προσφύγων α' γενιάς του Συλλόγου Μικρασιατών Ανατολικής Φθιώτιδας για όσους πρόσφυγες εγκαταστάθηκαν στην περιοχή της Στυλίδας. Για τους πρόσφυγες που εγκαταστάθηκαν στην περιοχή της Λαμίας (Νέα Μαγνησία) καταγράψαμε για τις ανάγκες της έρευνας έμμεσες μαρτυρίες μέσα από τη βιντεοσκόπηση αφηγήσεων προσφύγων β' γενιάς με τη βοήθεια της Ένωσης Μικρασιατών Φθιώτιδας με έδρα τη Ν. Μαγνησία.\n'Είμαι ένας Έλληνας αγνός από τη Μικρασία\nπου είδανε τα μάτια μου μεγάλη απελπισία.\nΕίδα τους Τούρκους με σπαθιά, τους Τούρκους με μαχαίρια,\nνα σφάξουνε τους Έλληνες με τα δικά τους χέρια'.\nΜαρτυρία Δημητρίου Ρουκουνιώτη (από το αρχείο του Συλλόγου Μικρασιατών Ανατολικής Φθιώτιδας)\n"Λέγομαι Δημήτριος Ρουκουνιώτης και είμαι 95 χρονών. Γεννήθηκα στο Αιβαλί της Μικράς Ασίας. ‘Εζησα εκεί μέχρι 12 ετών. Από εκεί και μετά έγινε ο διωγμός. Όταν έγινε ο διωγμός δεν φύγαμε αμέσως. Δεν ξέραμε τι θα πει ο διωγμός και ήμασταν χαρούμενοι ,νομίζαμε ότι από εκεί θα πηγαίναμε στο γλέντι. Μόλις μάθαμε ότι ερχόταν ο Ελληνικός στρατός αρπάξαμε μια βάρκα και βγήκαμε έξω από την πολιτεία. Πήγαμε σε ένα νησί με πολλά γυναικόπαιδα , απέναντι από την Μυτιλήνη, όπου λεγόταν Γυμνό. Το νησί αυτό ήταν ακατοίκητο εκτός από έναν Τούρκο που είχε κάτι πρόβατα εκεί. Στο νησί δεν κάναμε τίποτα αλλά περιμέναμε τους αγγελιοφόρους για να μας πουν αν οι Τούρκοι κακομεταχειρίστηκαν τους Έλληνες, να ξέραμε αν θα ξαναγυρίζαμε ή όχι. Τελικά βλέπαμε ότι οι αγγελιοφόροι πήγαν στην πολιτεία αλλά πίσω δεν γύριζε κανένας και αφού καταλάβαμε τι συνέβαινε περάσαμε στον Πολιχνίτο της Μυτιλήνης. Εκεί στον στον Πολιχνίτο πήγαμε σε ένα μηχανοστάσιο όλοι μαζί και η πενταμελής οικογένειά μου. Δέσαμε σκοινιά ,ρίξαμε κουβέρτες και χωρίσαμε σε τεμάχια κάθε οικογένεια. Κοιμόμασταν με άλλες δύο οικογένειες. Μία από απ’ αυτές ήταν του χρηστού του Αϊβαλιώτη , του κουρέα, όπου τον πήραμε μαζί μας στη Στυλίδα. Ήρθε ένας ιχθυέμπορος από τη Σμύρνη, Κων/νος Τζουρός, και ζητούσε ψαράδες να τους φέρει στη Στυλίδα επειδή ήξερε ότι είχε πολλά ψάρια. Και αφού μας συγκέντρωσε σε πολλά καΐκια έφερε και ένα βαπόρι για να μας πάει στη Στυλίδα. Εμείς όμως για να πάρουμε μαζί μας και τον Αϊβαλιώτη είπαμε ψέματα στον ψαρά ότι τάχα είναι συγγενής μας και ότι δεν μπορούσαμε να τον αφήσουμε εκεί και έτσι τον πήραμε και εκείνον μαζί μας και όλοι ήρθαμε στη Στυλίδα.\nΌταν όμως φτάσαμε στη Στυλίδα οι κάτοικοί της δε μας άφηναν να βγούμε από το βαπόρι και μας φώναζαν ‘’Τούρκους’’ . Έτσι μείναμε τρεις μέρες στο βαπόρι όλες οι οικογένειες. Με την παρέμβαση των αρχών έληξε αυτό και κατεβήκαμε στη Στυλίδα. Σπίτια δεν υπήρχαν να μείνουμε και άλλοι πήγαν σε εκκλησίες ,άλλοι σε χαλασμένα σπίτια μέχρι τη σημερινή Παναγίτσα, πού ήταν μια χαμηλή εκκλησία. Επειδή δίναμε ψάρια τους τότε πλούσιους της Στυλίδας μας άφησαν να μείνουμε στο σημερινό Λιμενικό Ταμείο, γύρω στις 15 οικογένειες . Ανάμεσα σ’ αυτές ήτανε : Κων/νος Φωτάκης , Γιώργος Φωτάκης , Αθανάσιος Λύρης , Εμμανουήλη Λύρης , Παναής Ρουκουνιώτης , εμείς Χρήστος Ρουκουνιώτης ,Αντώνιος Παγώνης και άλλοι. Εμείς μετά μείναμε σε ένα σπίτι του Κων/νου Βούρτσου γιατί εκεί ήταν οι προμήθειες μας. Ψωνίζαμε από ένα παντοπωλείο, στη σημερινή κάβα του Ραμαντάνη, με βιβλιάριο που μας είχε δώσει ο ιχθυέμπορος Κων/νος Τζουρός.\nΗ ζωή δεν ήταν η ίδια για όλους. Εμείς οι ψαράδες περνάγαμε καλά αλλά οι άλλες οικογένειες όχι. Το παράπονο μου είναι ότι μας διώξανε από την Μικρά Ασία που η ζωή εκεί ήταν πολύ καλύτερη........... "\nΜαρτυρία Απόστολου Ρουκουνιώτη από το Αϊβαλί Μικράς Ασίας (από το αρχείο του Συλλόγου Μικρασιατών Ανατολικής Φθιώτιδας) .\n" Θα σας πώ αυτά τα οποία θυμάμαι. Ήμουν 14 ετών και τα θυμάμαι πολύ καλά. Το Αϊβαλί ήταν ένα πλούσιο μέρος πολύ παραγωγικό. Είχε πολλούς ελαιώνες , πολλά αμπέλια και θυμάμαι όταν τρυγούσαν τα αμπέλια τα φορτώναν στις καμήλες. Οι καμήλες κρατούσαν 2 χιλιόμετρα η μία κοντά στην αλλή δεμένες. Μπροστά ήταν με ένα γαϊδουράκι ο καμηλιέρης. Έβγαζε καρύδες, χουρμάδες, κουκουνάρι, ήταν πολύ εύπορο μέρος, έβγαζε και πολύ σταφίδα.\nΗ ενορία μας ήταν η Κάτω Παναγιά. Τα περίχωρα ήταν το Αϊντίνι η Προύσα και το Μπουλουκιεσέρ. Το Αϊβαλί είχε 35 χιλιάδες κατοίκους.\n'Οταν κατέβαινες στην ακροθαλασσιά αντίκρυζες το καφενείο του Κανέλλου που ήταν μέσα στη θάλασσα. Απέναντι από το Αϊβαλί ήταν οι Φώκιες, τα Βούρλα και το Μοσχονήσι. Τι να πρωτοθυμηθώ τις Κωνσταντινοπουλίτες, τις Σμυρνέϊσες, που όταν σου μιλούσαν έτρεχε μέλι από τα χείλια τους.\nΌταν άρχισαν να κατεβαίνουν οι Τούρκοι για να μπουν μέσα στο Αϊβαλί ο πατέρας μου αφού είδε ότι δεν υπήρχαν ελπίδες για παραμονή μας, πήρε όλη την οικογένεια μέσα στη βάρκα, γιατί και στο Αϊβαλί ο πατέρας μου ψαρράς ήταν και είχε δική του βάρκα. Ξεκινήσαμε απο 'κει και φεύγαμε από την πατρίδα όπως τα ίδια έκαναν όσοι μπορούσαν να φύγουν, με όποιο μέσον μπορούσαν να διαφύγουν. Αυτό γινότανε γιατί βλέπαμε πίσω μας να αρχίζουν να καίνε τα σπίτια.\nΟι καπνοί ανεβαίνανε μέχρι τον ουρανό και ο κόσμος κατέβαινε στην παραλία για να βρει μέσον να φύγει, αλλά με τι να φύγει αφού όσα καΐκια ήταν στο λιμάνι φόρτωναν κόσμο και μικρά παιδιά. Οι βάρκες χωρούσαν 50 άτομα και έμπαιναν 100 για να γλυτώσουν οπότε και οι βάρκες βούλιαζαν επιτόπου. Είχε γεμίσει η προκυμαία πτώματα, παντού υπήρχε μια ολοκληρωμένη καταστροφή. Βλέποντας αυτά ο πατέρας μου τότε, φύγαμε με τη βάρκα που ήμασταν όλοι μέσα. Πήγαμε κι εγκατασταθήμακε σ' ένα νησί που βρισκόταν ανάμεσα στο Αϊβαλί και τη Μυτιλήνη..................."\nΜαρτυρία Κοντού Κωνσταντίνας\n"Λέγομαι Κοντού Κων/να και είμαι 68 χρονών. Απ’ τη ζωή μου, παιδί μου, θυμάμαι τις δυσκολίες τις πολλές και τις κακουχίες που βρήκαν οι γονείς μου απ’ τους ντόπιους, όταν ήρθαν στη Στυλίδα. Ήρθαν σαν ξένοι πρόσφυγες από τα Βουρλά της Μ.Ασίας στη Στυλίδα και η ζωή τους έγινε αβάσταχτη, όταν μετά το 1924 που γεννήθηκα εγώ γεννήθηκαν το 1926 και το 1930 τα δυο μου αδέρφια. Για να τα βγάλει πέρα ο πατέρας μου, που ήταν χτίστης , πήγαινε και στην Πελασγία ακόμα ,με τα πόδια για να δουλέψει.\nΈνα άλλο που θυμάμαι ήταν οι κακές σχέσεις που είχαν οι ντόπιοι με τους πρόσφυγες. Μας φέρθηκαν χειρότερα κι από ζώα κι ας ήμασταν αδέρφια τους. Βλέπω τώρα πώς καλοδέχονται τους Αλβανούς για να μαζέψουν τις ελιές τους κι ανατριχιάζω. Για κάθε κακό που γινόταν στη Στυλίδα εμάς τους πρόσφυγες κατηγορούσαν. Τα παιδιά των προσφύγων τα χτύπαγαν ,ενώ τα δικά τους τα φοβέριζαν ότι αν δεν ήταν φρόνιμα θα τα έδιναν στους πρόσφυγες να τα φάνε. Οι ντόπιοι μας φωνάζανε «τουρκόσπορους» και μας καίγανε στην καρδιά. Εμείς είχαμε ξεριζωθεί από την πατρίδα και οι ντόπιοι μας ξερίζωναν κι απ’ τον εαυτό μας. Το μίσος αυτό έμεινε για πολλά χρόνια. Το 1948 ο Δήμαρχος της Στυλίδας , διορισμένος, έκρινε σωστό να κλείσει με συρματόπλεγμα τον προσφυγικό συνοικισμό έξω από τηΣτυλίδα για να μας πάρουν οι αντάρτες. Αλλά εμείς τρέχαμε να πάμε στους αντάρτες.\nΤο 1944 παντρεύτηκα. Έκανα το πρώτο παιδί αλλά δούλευα κιόλας. Πήγαινα και δούλευα σαν μοδιστράκι στα σπίτια. Ήθελα τότε να έχω ένα σπίτι και μια ζωή καλύτερη απ’αυτή που έκανα .Μια άλλη επιθυμία μου ήταν να μάθω γράμματα αλλά δεν τα κατάφερα γιατί οι καιροί ήταν δύσκολοι. Η μεγαλύτερη όμως επιθυμία μου είναι να γυρίσω πίσω στην πατρίδα των γονιών μου ,στο χωριό μου και στο σπίτι μου και να φιλήσω το χώμα τους και να ξαναθυμηθώ. Και αμέσως να πεθάνω με τις αναμνήσεις που έχω απ’ τον πατέρα μου και τη μητέρα μου. Ο θεός ας δώσει να ξαναδούμε τα μέρη αυτά ελληνικά".\nΜαρτυρία Κουλακιώτη Κωνσταντίνου, κατοίκου Αγίας Μαρίνας Στυλίδος\n"Ονομάζομαι Κουλακιώτης Κων/νος και είμαι 79 ετών. Γεννήθηκα στη Σμύρνη το 1914,Μεγάλο Σαββάτο. Το 1922 όταν άρχισε η μεγάλη φωτιά απ΄τους Τούρκους ,Αύγουστος μήνας ήταν – ο πατέρας μου κοίταζε πώς θα μπορούσε να σώσει την οικογένειά μας (οκτώ άτομα ήμασταν τότε, ο μικρότερος αδερφός μου δεν είχε γεννηθεί ακόμη) και πως θα μπορούσαμε να φύγουμε από τη Σμύρνη. Θυμάμαι σαν και τώρα εκείνο το μαύρο ξημέρωμα στη Σμύρνη με τα πτώματα τέντα στους δρόμους σαν ένα μεγάλο μποστάνι με τα πολλά καρπούζια του. Οι άνθρωποι για να σωθούν αρπάζονταν απ΄τα Αγγλογαλλικά καράβια και έβαζαν τα δυνατά τους να ανεβούν αλλά από πάνω οι ξένοι τους ζεματάγανε με μάνικες που είχαν βραστό νερό κι έτσι φτάναν οι Τούρκοι και τους έσφαζαν αλύπητα.\nΕμείς με την ψυχή στο στόμα πήραμε τις βάρκες μας –ήμασταν ψαράδες πάππου προς πάππου –και περάσαμε στη Μυτιλήνη .Αφού σωθήκαμε πήγαμε και μείναμε στον Πολίχνιτο της Μυτιλήνης. Καθίσαμε εκεί τρεις μήνες .Μετά νοικιάσαμε ένα μεγάλο καίκι με ναύλο 13000 δραχμές (πάρα πολλά λεφτά τότε), σύνολο 40 άτομα και είπαμε στον καπετάνιο να μας φέρει στη Στυλίδα. Γιατί ο πατέρας μου είχε έναν ξάδερφο εδώ που είχε φύγει από τη Σμύρνη για κάποια φασαρία όταν ήταν νέο παιδί για άσυλο στην Ελλάδα και ήξερε ότι θα μας βοηθούσε. Ήρθαμε και τον βρήκαμε. Το όνομά του ήταν Νικόλαος Κυπραίος αλλά τον φωνάζανε Σμυρναίο επειδή ήταν από τη Σμύρνη.\nΤελικά εγκατασταθήκαμε στην Αγία Μαρίνα Στυλίδας. Από το 1922 μέχρι σήμερα μένουμε συνέχεια στην Αγία Μαρίνα. Στην αρχή μείναμε σ΄ένα σπίτι με ένα δωμάτιο 19 άτομα. Το 1926 ο πατέρας μου αγόρασε ένα σπίτι αλλά ήταν πολύ μικρό και το γκρέμισαμε. Χτίσαμε πάνω του ένα μεγαλύτερο το 1928 .Ήταν το νέο μας πατρικό σπίτι. Δουλεύαμε όλοι στη θάλασσα και περνούσαμε καλή ζωή γλυκαίνοντας κάπως τον ξεριζωμό μας. Η θάλασσα είχε πολλά ψάρια τότε κι έβγαινε το ψωμί καλά.\nΤο 1942 σε ηλικία 28 χρονών παντρεύτηκα κι έκανα οικογένεια με 4 παιδιά. Έχτισα ένα σπίτι το 1950, καλοπάντρεψα 3 κορίτσια και το γιο μου και μένουμε μαζί. Έζησα τη ζωή μου τίμια και ήμουνα μπεσαλής. Μακάρι και τα παιδιά μου και οι γαμπροί μου να πάρουν το δικό μου δρόμο. Δεν ξέρω γιατί μαλώνουν μεταξύ τους οι άνθρωποι και πώς μαλώνουν. Έζησα περήφανα και λεβέντικα. Μακάρι να ζήσουν έτσι και τα νέα παιδιά που ξεκινάνε τώρα τη ζωή τους. Το Σεπτέμβριο του 1992 έβγαλα το κα’ι’κάκι μου, το «γιουσουφάκι» μου στην απόσυρση και λυπήθηκα πάρα πολύ. Μου το πλήρωσαν βέβαια με το παραπάνω αλλά όταν το είδα να το πριονίζουνε και να το αχρηστεύουνε απ΄τη λαχτάρα που πήρα κόντεψε να μου φύγει η ψυχή. Ήταν σαν να πριονίζανε εμένα τον ίδιο. Γιατί μ’αυτό το τρεχαντήρι έζησα μια ζωή 37 χρόνια. Μαζί περάσαμε βροχές και μπόρες, χιόνια και καλοσύνες, χαρές και λύπες. Και τώρα το αχρηστέψανε κι αχρηστεύτηκα κι εγώ ο ίδιος.\nΚάθομαι απ΄έξω απ’ το μπαλκόνι μου συνταξιούχος των 12000 δραχμών, κοιτάζω τη θάλασσα και μονολογώ και λέω ‘’θάλασσα ,σε έχω γυρίσει και σ’έχω φάει με το κουτάλι όλη. Σ’αγαπάω σαν τα παιδιά μου και μου έκανες όλα τα χατίρια. Κάνε μου αν θέλεις και τώρα την τελευταία μου χάρη. Ταξίδεψέ με ως τη Σμύρνη μας γιατί ο καημός μου είναι μεγάλος. Μη μ’ αφήσεις στο παραπονό μου. Γιατί η Σμύρνη και το Κορδελλιό/δεν ήταν του Κεμάλη/ξένοι την παραδώσανε/οι Άγγλοι και οι Γάλλοι".\nΟ κος Γιάννης Ναξιώτης μας αφηγείται:\n".....απ΄τον Πειραιά τους φόρτωσαν σε βαγόνια. Οι δικοί μας έτυχε να μπουν σε βαγόνια που πριν είχαν φορτώσει θειάφι. [.....] Στη Λαμία τα 'κέντρα υποδοχής' ήταν σ' ένα στρατώνα, στο στρατόπεδο της Ανατολής (σημερινό Τσαλτάκη) ... Στα τωλ στοιβάχτηκαν τετρακόσια τόσα άτομα......"


Αεροπορικά εισιτήρια από Gedaref | φθηνές πτήσεις | airshop.gr\nΑεροπορικά εισιτήρια από Gedaref. Πτήσεις και Δρομολόγια\nΑεροπορικά Εισιτήρια Αφρική Σουδάν Gedaref\nΑεροπορικά εισιτήρια Gedaref\nΒρες φθηνά αεροπορικά εισιτήρια από Gedaref, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις από Gedaref. Οι πιο φθηνές πτήσεις από Gedaref γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις από Gedaref. Εδώ θα βρεις όλες τις low cost αεροπορικές εταιρείες που πραγματοποιούν πτήσεις από Gedaref καθώς και τα τακτικά δρομολόγια όλων των αεροπορικών εταιρειών από Gedaref με πτήσεις όλη την διάρκεια του χρόνου. Απευθείας πτήσεις από Gedaref ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια από Gedaref συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια από Gedaref. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι από Gedaref, αεροπορικές εταιρείες που πραγματοποιούν πτήσεις από Gedaref, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις από Gedaref.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια από Gedaref και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!


Είμαι πολύ έγκυος από συγκίνηση και περιέργεια - #Breaktime - Η Πόλη Ζει\nΕίμαι πολύ έγκυος από συγκίνηση και περιέργεια\nΤο έμαθε αργά. Κυριολεκτικά τελευταία. Στις κυριακάτικες φυλλάδες, με μεγάλα κίτρινα γράμματα έγραφε το πόρισμα. Έπιασε ανήσυχη την κοιλιά της. Ήταν δυνατόν; Μα δε θα υπήρχε κάποιο σημάδι; Ένα φούσκωμα; Μια ναυτία; Μια ξαφνική τάση να διαβάσει για τις λεπτομέρειες νοτιοαφρικανικής πανίδας στην Πάπυρους Λαρους; Δεν την έπιαναν δάκρυα ούτε στις ταινίες του Λάνθιμου που την τράβαγε η κολλητή της για κουλτούρα δήθεν! Αυτό δεν θα μπορούσε να συμβαίνει. Πήγε στο γιατρό όμως και το μοιραίο επιβεβαιώθηκε. Εις διπλούν. Μέσα της, για τους επόμενους μήνες θα μεγάλωναν δυο οντότητες και δεν υπήρχε τίποτα που θα το άλλαζε αυτό. Τότε επιτέλους παραδέχτηκε την αλήθεια. Η καρδιά της τον τελευταίο καιρό έγινε τρομερά ευάλωτη στο GNTM (next greek top model). ¨Έπρεπε να το καταλάβει από κει. Είχε σταματήσει να κράζει τις όμορφες και συμπαθούσε (σχεδόν) τις χαζές. Επιπλέον, απέκτησε και αυτή τη ξαφνική ανάγκη να μπαίνει σε ειδησεογραφικές σελίδες για να διαβάσει επικαιρότητα. Είχε (φοβόταν να προφέρει τη λέξη δυνατά) περιέργεια για το τι συμβαίνει. Τόσο προσεκτική πάντα, τόσο οργανωμένη, πως της έτυχε;\nΕκείνος, εκείνος ο αλήτης ήταν. Την διαβεβαίωσε οτι όλα ήταν υπό έλεγχο, όταν άρχισε να τις μιλά για ανθρωπισμό και εναλλακτικές οικονομικές θεωρίες. Της είπε οτι το έχει ξανακάνει, οτι είναι δοκιμασμένο. “Εξ’άλλου” της είπε, “απλώς μιλάμε, ποιο είναι το χειρότερο που μπορεί να συμβεί;” “Παλιομαλάκα, τώρα κουβαλάω μέσα μου πρωτόγνωρα συναισθήματα που γα 6 μήνες ακόμα θα μεγαλώσουν μέχρι να γίνει τι; Να κλαίω με τις διαφημίσεις ασφάλειας υγείας για γερόντια και να μελετάω ξεχασμένα κείμενα του Βιργίλιου; ΚΑΙ ΜΕΤΑ; Πως θα τα φροντίσω; Με ποια μέσα; Εσύ θα είσαι εδώ να μου δίνεις εναλλάξ χαρτομάντηλα και μπλοκ για τις σημειώσεις μου; Ποιος θα μου αντικαθιστά τα στυλό που τελειώνω; Ποιός θα με μαζεύει από το να συγχαίρω μαραθωνοδρόμους στον τερματισμό;”\n“Δεν με νοιάζει” σκέφτηκε. Κοίταξε με κάποια περηφάνια και στοργή για πρώτη φορά τον υπέρηχο. “Δεν είμαι η πρώτη ούτε η τελευταία. Υπάρχουν οργανώσεις να με στηρίξουν, οικογένεια. Στην ανάγκη θα ζοριστώ. Θα δωρίσω όλα τα βιβλία μου ( 2 ράφια δεν είναι και μεγάλος όγκος). Δεν θα βλέπω καθόλου τηλεόραση. Όχι, θα την πουλήσω, ακόμα καλύτερα. Πόσο πιάνει άραγε μια μεταχειρισμένη τηλεόραση; Μια καινούρια; Έχει διαφορά ανάλογα τη μάρκα; Γιατί τη μετράμε σε ίντσες; Πόσες ίντσες είναι ένα εκατοστό; Αχ…ένα κουταβάκι….”\nΠίσω από κάθε επικίνδυνο σκύλο, υπάρχουν πολλοί επικίνδυνοι άνθρωποι...


Τηλεφωνικά τα εισιτήρια του τελικού από τον Αθηναϊκό | Βύρωνας.gr\nΔεν θα κυκλοφορήσουν στα εκδοτήρια τα εισιτήρια του πρώτου τελικού της Α1 Γυναικών ανάμεσα στον Αθηναϊκό και τον Παναθηναϊκό.\nΌπως διευκρινίζουν με ανακοίνωσή τους οι διοικούντες το σύλλογο του Βύρωνα οι ενδιαφερόμενοι θα πρέπει να προμηθευτούν τα εισιτήριά τους από τον κ. Πετρόπουλο επικοινωνώντας μαζί του στο τηλέφωνο 6936867005, μια και δεν θα ανοίξει το εκδοτήριο του κλειστού λόγω της μαζικής προσέλευσης. Ο Αθηναϊκός δικαιούται το 70% των εισιτηρίων, ενώ το υπόλοιπο 30% θα δοθεί για τις ανάγκες των φιλάθλων του Παναθηναϊκού.\nΟι παίκτριες του Γιώργου Ζευγώλη προηγούνται με 2-0 στις νίκες, από τους αγώνες της κανονικής διάρκειας του πρωταθλήματος, κι εφόσον καταφέρουν να επικρατήσουν το Σάββατο (28/04) θα αναδειχθούν πρωταθλήτριες Ελλάδας, κατακτώντας έτσι και το φετινό νταμπλ.